cyanic-selkie/wikianc huggingface dataset:
ಬಿಗ್ ಬ್ರದರ್ (ಟಿವಿ ಸರಣಿ)
ಫಾರ್ಮ್ಯಾಟ್‌ನಲ್ಲಿ ಪರಿವರ್ತನೆ
ಇದೇ ತಿರುವನ್ನು ಬಿಗ್‌ ಬ್ರದರ್‌ 4 ಬಲ್ಗೇರಿಯಾದಲ್ಲಿ ಬಳಸಲಾಯಿತು. ಇದೇ ರೀತಿಯ ತಿರುವನ್ನು ಬಿಗ್‌ಬ್ರದರ್‌ ಆಫ್ರಿಕಾ 4 ಕೂಡ ತನ್ನ ಕಾರ್ಯಕ್ರಮದ ಚಾಲನೆಗಾಗಿ ಮಹಿಳೆಯರ ಬದಲಿಗೆ ಪುರುಷರನ್ನಷ್ಟೇ ಬಳಸಿಕೊಂಡಿತು. (ಸಿಬಿಬಿ5). 2009ರಲ್ಲಿ ಆರನೆ ಸೆಲೆಬ್ರಿಟಿ ಕಾರ್ಯಕ್ರಮದಲ್ಲಿ, ಲಟೊಯಾ ಜಾಕ್ಸನ್ ಮೊದಲು ಪ್ರವೇಶ ಮಾಡಿ ನೇರವಾಗಿ ಮಲಗುವ ಕೋಣೆಗೆ- ಅಲ್ಲಿವರೆಗೂ ಎಲ್ಲರೂ ಬರುವವರೆಗೂ ಅವುಗಳನ್ನು ಬೀಗ ಹಾಕಿಡಲಾಗಿತ್ತು- ತೆರಳುತ್ತಾಳೆ ಮತ್ತು ಖಾಸಗಿ ಮಲಗುವ ಕೋಣೆಯನ್ನು ಪ್ರವೇಶಿಸುವುದರೊಂದಿಗೆ ಆ ಹಾಸಿಗೆ ತನ್ನದೆಂದು ಹೇಳಲು ತನ್ನ ಬ್ಯಾಗನ್ನು ಅದರ ಮೇಲೆ ಹಾಕುತ್ತಾಳೆ, ಆದರೆ ಇದು ಮುಂಚಿತವಾಗಿ ಯೋಜಿಸಿದ್ದು ಎಂದು ಹೇಳಲಾಯಿತು, ಟೆರ್ರಿ ಕ್ರಿಶ್ಚಿಯನ್ ಮನೆಯ ಮುಖ್ಯಸ್ಥಳಾಗುತ್ತಾಳೆ. ಅದನ್ನು ಹಿಂದಿನ ಸೆಲೆಬ್ರಿಟಿಗಳಲ್ಲದವರ ಕಾರ್ಯಕ್ರಮದಲ್ಲಿನ ಕೊನೆಯ ವಾರಗಳಲ್ಲಿ ಇದನ್ನು ಬಳಸಿಕೊಳ್ಳಲಾಯಿತು- ಮತ್ತು ನಂತರ ಮೊದಲ ಹೊರಹಾಕುವಿಕೆಯನ್ನು ಎದುರಿಸಲು ಮೂರು ಜನ ಸ್ಪರ್ಧಿಗಳನ್ನು ಆಯ್ಕೆ ಮಾಡಲಾಯಿತು, ಆದರೆ ಬೇರೆಯವರು ನಾಮನಿರ್ಧೇಶಿತರಾದವರಲ್ಲಿ ಒಬ್ಬರನ್ನು -ಲೂಸಿ ಪಿಂಡರ್ ನ್ನು ಬಿಟ್ಟು, ಬೆನ್ ಆಡಮ್ಸ್ನ್ನು ಮತದ ಮೂಲಕ ರಕ್ಷಿಸಲಾಯಿತು ಮತ್ತು ಸ್ವಾಭಾವಿಕವಾಗಿ ಮೊದಲ ವಿಜೇತ ಉಲ್ರಿಕಾ ಜಾನ್ಸನ್ ಮೊದಲು ಹೊರಹಾಕಲಾಯಿತು. 2009ರ ಬೇಸಿಗೆ ಸೀರೀಸ್‌ನಲ್ಲಿ ಮೊದಲು ಕುಳಿತುಕೊಳ್ಳಲು ಕೆಲವು ಬುಟ್ಟಿಗಳನ್ನು ಹೊರತುಪಡಿಸಿ ಮನೆ ಖಾಲಿಯಾಗಿತ್ತು ಮತ್ತು ಯಾವುದೇ ಹೊಸದಾಗಿ ಬಂದವರಿಗೂ ಮನೆಯವರ ಸ್ಥಾನಮಾನ ನೀಡಲಿಲ್ಲ, ಮತ್ತು ಇದನ್ನು ಕೆಲಸ ಮಾಡುವ ಮೂಲಕ ಗಳಿಸಿಕೊಳ್ಳಬೇಕಾಗಿದ್ದು, ಅವುಗಳಲ್ಲಿ ಕೆಲವು ಚಿಕ್ಕಪುಟ್ಟ ತ್ಯಾಗಗಳನ್ನು, ಅವುಗಳಲ್ಲಿ ಮುಖ್ಯವಾದದ್ದು ನೋರಿನ್ ಕೆಲ್ಲಿ ತನ್ನ ಕಣ್ಣುಹುಬ್ಬನ್ನು ಶೇವ್ ಮಾಡಿಕೊಂಡು ತನ್ನ ಮುಖದ ಮೇಲೆ ಮೀಸೆ ಮತ್ತು ಗ್ಲಾಸಗಳನ್ನು ಬಿಡಿಸಿಕೊಂಡಿದ್ದು- ಈ ಕೆಲಸವನ್ನು ತಾನು ಈ ರೀತಿ ಮಾಡವುದನ್ನು ನಿಲ್ಲಿಸುವ ಅವಕಾಶ ಸಿಗುವವರೆಗೂ ಸುಮಾರ ಮೂರು ವಾರಗಳು ಹೀಗೆ ಮಾಡಿಕೊಳ್ಳಬೇಕಿತ್ತು. ಫ್ರೆಡ್ಡಿ ಫಿಷರ್ ಮತ್ತು ಸಂಭವನೀಯ ವಿಜೇತೆ ಸೋಫಿ ರೀಡ್ ಅವರು ಡೀಡ್‌ಪೋಲ್ ಮೂಲಕ ತಮ್ಮ ಹೆಸರುಗಳನ್ನು ಕ್ರಮವಾಗಿ ಹಾಫ್‌ವಿಟ್ ಮತ್ತು ಡಾಗ್‌ಫೇಸ್ ಎಂದು ಬದಲಾಯಿಸಿಕೊಂಡರು- ನಾಮನಿರ್ಧೇಶನ ಸಂದರ್ಭದಲ್ಲಿ ಹೊರತುಪಡಿಸಿ, ಸ್ಪರ್ಧಿಗಳೆಲ್ಲರೂ ಅವರನ್ನು ಅವರ ಮೂಲ ಹೆಸರಿನಿಂದಲೇ ಕರೆಯುತ್ತಿದ್ದರೂ- ಬಿಗ್‌ಬ್ರದರ್ ಸುಮಾರು ಹತ್ತು ವಾರಗಳ ಕಾಲ ಅವರ ಹೊಸ ಹೆಸರುಗಳಿಂದಲೇ ಅವರನ್ನು ಕರೆಯುತ್ತಿದ್ದರು ಮತ್ತು ಬಿಗ್‌ಬ್ರದರ್ ಹತ್ತನೆ ವಾರದಲ್ಲಿ ಅವರಿಗೆ ತಮ್ಮ ಮೂಲ ಹೆಸರುಗಳನ್ನು ಹೊಂದಲು ಒಂದು ಬಹುಮಾನವನ್ನೇ ನೀಡಿದ್ದರು. ನಾಲ್ಕನೇ ದಿನದಂದು 6 ಜನರು ಹೌಸ್‌ಮೇಟ್‌ಗಳ ಸ್ಥಿತಿಗತಿಯನ್ನು ಪಡೆದುಕೊಳ್ಳದೆ ಅವರನ್ನು ಸಾರ್ವಜನಿಕರು ಮತಚಲಾಯಿಸಲು ಅವಕಾಶ ನೀಡಲಾಯಿತು. ಯಾವ ವ್ಯಕ್ತಿ ಅತ್ಯಂತ ಕಡಿಮೆ ಮತ ಪಡೆದುಕೊಂಡಿರುತ್ತಾನೋ- ಅವನು ಬೆನಝೀರ್ ಲಾಶೇರ್ ಆಗುವವನು ಕೂಡಲೇ ಮನೆಯನ್ನು ತೊರೆಯಬೇಕು. ನಂತರ ಆ ಮನೆಯನ್ನು ಬಿಗ್‌ಬ್ರದರ್‌ನ ಮನೆಯಂತೆಯೇ ಬದಲಾಯಿಸಲಾಗುತ್ತದೆ. ಇನ್ನಿತರೆ ದೇಶಗಳಾದಂತಹ ಬಲ್ಗೇರಿಯಾ ಮತ್ತು ಯುನೈಟೆಡ್‌ ಸ್ಟೇಟ್ಸ್ (ಮತ್ತು ಈ ಮೊದಲಿನ ಆಸ್ಟ್ರೇಲಿಯಾ) ಗಳು ಈಗ ಈ ರೀತಿಯ ರಾತ್ರಿಯ ತಿರುಚುವಿಕೆಯನ್ನು ಬಳಸಲು ಆರಂಭಿಸಿವೆ
ಆದಾಗ್ಯೂ ಸಾಬೊಟ್ಯೂರನು ಮೊದಲನೇ ವಾರದಲ್ಲಿಗೇ ಉಡುಗೊರೆ ಪಡೆಯುವ ಸಂಭವವಿದ್ದರೂ ಹೌಸ್‌ಮೇಟ್ಸ್‌ಗಳಿಂದ ಹೊರಹಾಕಲ್ಪಟ್ಟನು. ಇದೇ ಸೀಸನ್‌ನ ನಂತರದಲ್ಲಿ ಬಿಗ್‌ ಬ್ರದರ್ ಹೊಸದಾಗಿ ದುರುದ್ಧೇಶಪೂರಿತ ವ್ಯಕ್ತಿಯೊಬ್ಬ ಮನೆಯಲ್ಲಿ ಕಾಣಿಸಿಕೊಳ್ಳಬಹುದೆಂದು ಎಂದು ಘೋಷಿಸಿದ, ಮತ್ತು ಅಮೇರಿಕಾದ ಜನ ತಮಗೆ ಯಾರು ಆ ಹೊಸ ದುರುದ್ಧೇಶಪೂರಿತ ವ್ಯಕ್ತಿಯಾಗಬೇಕೆಂದು ಮತ ಹಾಕಿದ್ದರು, ಮತ್ತು ಒಂದು ವೇಳೆ ಆ ವ್ಯಕ್ತಿ ಈ ಆಮಂತ್ರಣವನ್ನು ಒಪ್ಪಿಕೊಂಡರೆ, ಆ ವ್ಯಕ್ತಿ ಮನೆಯಲ್ಲಿ ಎರಡು ವಾರಗಳ ಕಾಲ ತೊಂದರೆಯುಂಟುಮಾಡುವಂತೆ ವರ್ತಿಸಬೇಕು. ಒಂದು ವೇಳೆ ಅದರಲ್ಲಿ ಆ ವ್ಯಕ್ತಿ ಎರಡು ವಾರಗಳಲ್ಲಿ ಜಯಶಾಲಿಯಾದರೆ, ಅವನು ಅಥವಾ ಅವಳು ಬಹುದೊಡ್ಡ ಮೊತ್ತವನ್ನು ಬಹುಮಾನವಾಗಿ ಪಡೆಯುತ್ತಾರೆ.
ಸೆಲೆಬ್ರಿಟಿ ಬಿಗ್ ಬ್ರದರ್ / ಬಿಗ್ ಬ್ರದರ್ ವಿಐಪಿ
ಬಿಗ್ ಬ್ರದರ್‌ ನ ರಚನೆಯನ್ನು ಕೆಲವು ದೇಶಗಳಲ್ಲಿ ತಮಗೆ ಬೇಕಾದ ರೀತಿಯಲ್ಲಿ ಮಾರ್ಪಡಿಸಿಕೊಂಡು ಸ್ಥಳೀಯವಾಗಿ ಜನಪ್ರಿಯವಾಗಿದ್ದ ವ್ಯಕ್ತಿಗಳನ್ನೇ ಹೌಸ್‌ಮೇಟ್‌ಗಳಾಗಿ ಆಯ್ಕೆ ಮಾಡಿಕೊಂಡಿದ್ದರು. ಈ ಷೋಗಳನ್ನು ಸೆಲೆಬ್ರಿಟಿ ಬಿಗ್ ಬ್ರದರ್  ಅಥವಾ ಬಿಗ್ ಬ್ರದರ್ ವಿಐಪಿ, ಗಳೆಂದು ಎಲ್ಲಿ ಆ ಷೋಗಳು ನಡೆಯುತ್ತಿದ್ದವೋ ಅಲ್ಲಿಗೆ ತಕ್ಕಂತೆ ಕರೆಯಲಾಗುತ್ತಿತ್ತು. ಕೆಲವು ದೇಶಗಳಲ್ಲಿ, ಸಾಮಾನ್ಯವಾಗಿ ಷೋದಲ್ಲಿ ಗೆದ್ದ ಹೌಸ್‌ಮೇಟ್‌ಗೆ ನೀಡಲಾದ ಬಹುಮಾನದ ಹಣವನ್ನು ಯಾವುದಾದರೊಂದು ಸಂಸ್ಥೆಗೆ ದಾನವಾಗಿ ನೀಡಲಾಗುತ್ತಿತ್ತು, ಮತ್ತು ಎಲ್ಲಿಯವರೆಗೂ ಸ್ಪರ್ಧಿಗಳು ಸ್ವಯಂ ಆಗಿ ಅವರನ್ನು ಹೊರಹಾಕುವುದಕ್ಕಿಂತ ಮೊದಲು ಅಥವಾ ಸೀರೀಸ್‌ನ ಕೊನೆಯವರೆಗೂ ಹೊರಹೋಗಲು ಇಷ್ಟಪಡುವುದಿಲ್ಲವೋ ಅಂತಹ ಎಲ್ಲ ಸೆಲೆಬ್ರಿಟಿಗಳಿಗೂ ಸಂಭಾವನೆ ನೀಡಿ ಅವರು ಕಾರ್ಯಕ್ರಮದಲ್ಲಿ ಭಾಗವಹಿಸುವಂತೆ ಮಾಡಲಾಗುತ್ತಿತ್ತು. ಉಳಿದಂತಹ ಕಾರ್ಯಕ್ರಮದ ಎಲ್ಲ ನಿಯಮಗಳೂ ಹೆಚ್ಚುಕಡಿಮೆ ಮೂಲ ಅವತರಣಿಕೆಯ ನಿಯಮಗಳಂತೆಯೇ ಇರುತ್ತಿದ್ದರೂ, ಕೆಲವು ಸಂದರ್ಭಗಳಲ್ಲಿ ವಿಶೇಷವಾದ ಯಾವುದಾರೊಂದು ಪಾತ್ರ ಕಾರ್ಯಕ್ರಮದಲ್ಲಿ ಬಂದರೆ, ಆ ನಿಯಮಗಳು ಅಷ್ಟು ಕಠಿಣವಾಗಿರುತ್ತಿರಲಿಲ್ಲ. ಈ ಸಿರೀಸ್ ಹಲವು ದೇಶಗಳಲ್ಲಿ ಒಂದು ಪ್ರಮುಖ ಸಮಯದ (ಪ್ರೈಮ್-ಟೈಮ್) ಉತ್ತಮ ಕಾರ್ಯಕ್ರಮವಾಗಿತ್ತು ಮತ್ತು ನೆದರ್ಲ್ಯಾಂಡ್ಸ್‌ನಲ್ಲಿ ಮೊದಲು 1999ರಲ್ಲಿ ಪ್ರಸಾರ ಮಾಡಲಾಯಿತು.
ಸೆಲೆಬ್ರಿಟಿಗಳು ಟಾಸ್ಕ್‌ನ್ನು ರಚನೆಗಾಗಿ ಮತ್ತು ನಾಮಿನೇಶನ್‌ ಸೇರಿದಂತೆ ಇನ್ನಿತರೆ ಕಾರ್ಯಗಳಿಗಾಗಿ ಬಿಗ್ ಬ್ರದರ್ ನ ಸಹಾಯವನ್ನು ಪಡೆದುಕೊಳ್ಳುತ್ತಾರೆ. ಈ ಕಾರ್ಯಕ್ರಮದ ನಿರ್ಮಾಪಕರು ಹೌಸ್‌ಮೇಟ್ಸ್‌ಗಳ ಆಯ್ಕೆಗಾಗಿ "ಬ್ರಿಟನ್ನಿನ ಅತ್ಯಂತ ಪ್ರತ್ಯೇಕವಾಗಿ ಮತ್ತು ಅಸಮಾನ್ಯವಾದಂತಹ" 18-21ವಯಸ್ಸಿನ ಒಳಗಿನವರನ್ನು ಪರಿಗಣಿಸಲಾಗುತ್ತದೆ. ಈ ಸೀರೀಸ್‌ನ ವಿಜೇತರಿಗೆ ಸಿಗುವ ಬಹುಮಾನದ ಮೊತ್ತ £50,000 ಆಗಿರುತ್ತದೆ.
ಇತರೆ ಅವತರಣಿಕೆಗಳು
ಬಿಗ್ ಬ್ರದರ್ ವಿಧಾನವನ್ನು ಕೆಲವು ದೇಶಗಳಲ್ಲಿ ತೀವ್ರತರನಾದ ಬದಲಾವಣೆಗಳನ್ನು ಮಾಡಿಕೊಂಡಿರುತ್ತಾರೆ. ಸಾಮಾನ್ಯವಾಗಿ ಸ್ಪರ್ಧೆಯಲ್ಲಿ ಭಾಗವಹಿಸುವವರು ಯುವಸಮೂಹವಾಗಿರುತ್ತದೆ ಇಲ್ಲವೇ ಆ ಮನೆಯ ಅತಿಥಿಗಳು ಈ ಮೊದಲಿನ ಸೆಶನ್ಸ್‌ಗಳಲ್ಲಿ ಭಾಗವಹಿಸಿದ್ದವರಾಗಿರುತ್ತಾರೆ. ಬಹಳಷ್ಟು ಸೆಲೆಬ್ರಿಟಿ ಆವೃತ್ತಿಯ ಅವತರಣಿಕೆಗಳಂತಲ್ಲದೆ, ಇಂತಹ ಕಾರ್ಯಕ್ರಮಗಳಲ್ಲಿ ವಿಜೇತರಾದವರು ತಮಗಾಗಿ ಬಹುಮಾನ ಪಡೆದುಕೊಳ್ಳಲು ಅರ್ಹರಿರುತ್ತಿದ್ದರು.
ಇದರಲ್ಲಿ ನಾರ್ಮನಿರ್ದೇಶನಗಳು ಅಥವಾ ಹೊರಹಾಕುವುದು ಇಲ್ಲ.
ಆ ಮನೆಯಲ್ಲಿ ಕೆಲವು ದಿನಗಳು ಒಟ್ಟಿಗೆ ವಾಸ ಮಾಡುವ ಸೆಲೆಬ್ರಿಟಿಗಳ ಅಥವಾ ವರದಿಗಾರರ ಗುಂಪುಗಳ ಮಧ್ಯೆ "ಟೆಸ್ಟ್‌ ರನ್" ನಂತಹ ಕೆಲವು ಪರೀಕ್ಷೆಗಳು ಆ ಮನೆಯನ್ನು ಪರೀಕ್ಷಸಲು ಮಾತ್ರ ನಡೆಯುತ್ತಿದ್ದವು. ಕೆಲವು ಸಂದರ್ಭಗಳಲ್ಲಿ ಯಾವ ವ್ಯಕ್ತಿಗಳನ್ನು ಕಾರ್ಯಕ್ರಮಕ್ಕೆ ಕೇಳುಗರಾಗಿ ಆಯ್ಕೆ ಮಾಡಲಾಗಿತ್ತೋ ಅವರನ್ನೂ ಕೂಡ, ಪ್ರಮುಖವಾಗಿ ಬ್ರಿಟಿಷ್ ಆವೃತ್ತಿಯಲ್ಲಿ, ಅದೇ ಮನೆಯಲ್ಲಿ ಇರಿಸಲಾಗಿದ್ದು, ಅವರಲ್ಲಿ ಬಹಳಷ್ಟು ಮಂದಿ ತಾವು ಮೊದಲೇ ಭೇಟಿಯಾಗಿದ್ದರೆಂದು ಹೇಳಿಕೊಂಡಿದ್ದರು. ಈ ಸರಣಿಯು ಅರ್ಜೆಂಟೈನಾ, ಬಲ್ಗೇರಿಯಾ, ಸ್ಜೆಚ್ ರಿಪಬ್ಲಿಕ್, ಜರ್ಮನಿ, ಮೆಕ್ಸಿಕೊ, ಪೆಸಿಫಿಕ್, ಫಿಲಿಪೈನ್ಸ್, ಸ್ಪೇನ್ ಮತ್ತು ಇತರ ಹಲವು ದೇಶಗಳಲ್ಲಿ ನಡೆಯಿತು. ಕೆಲವು ಪ್ರಕರಣಗಳಲ್ಲಿ ಇದನ್ನು ಪ್ರಸಾರ ಮಾಡಲಾಗುವುದಿಲ್ಲ. ಅದರೆ ಇನ್ನಿತರೆಯಾದಂತಹ ಯುಎಸ್‌ ಆವೃತ್ತಿನಲ್ಲಿ ಇದನ್ನು ಟಿವಿ ನೋಡಲು ಪ್ರೋತ್ಸಾಹಿಸಲು ಬಳಸಿಕೊಳ್ಳಲಾಗುತ್ತದೆ.
ಬಿಗ್ ಬ್ರದರ್ ಸರಣಿ
ಪ್ರಸ್ತುತ 233 ಬಿಗ್ ಬ್ರದರ್  ವಿಜೇತರಿದ್ದಾರೆ, ಇತ್ತೀಚೆಗೆ ವಿಜಯಿಯಾದ ಜೋಸೀ ಗಿಬ್ಸನ್ ಯುನೈಟೆಡ್ ಕಿಂಗ್‌ಡಮ್‌ನವಳು.
ಬಿಗ್ ಬ್ರದರ್ ಅದಲುಬದಲಿ
ಎರಡು ಸರಣಿಗಳು ಒಟ್ಟೊಟ್ಟಿಗೆ ಎರಡು ದೇಶಗಳಲ್ಲಿ ನಡೆಯುತ್ತಿದ್ದಾಗ, ಹೌಸ್‌ಮೇಟ್‌ಗಳು ಕೆಲವು ಬಾರಿ ತಾತ್ಕಾಲಿಕವಾಗಿ ಅದಲು ಬದಲು ಮಾಡಿಕೊಳ್ಳುವುದುಂಟು.
ಬಿಗ್ ಬ್ರದರ್ ಸರಣಿಯ ಉಪ ಶೀರ್ಷಿಕೆಗಳು
ಪ್ರಪಂಚದಾದ್ಯಂತ ನಡೆದ ಬಿಗ್‌ ಬ್ರದರ್‌ನ ಉಪ ಶೀರ್ಷಿಕೆಗಳು ಕೆಳಗಿನಂತಿವೆ. ಇವು ಪ್ರದರ್ಶನದ ಸ್ಥಳೀಯ ಶೀರ್ಷಿಕೆಗಳಲ್ಲ.
ಬಿಗ್‌ ಬ್ರದರ್‌ ತರಹವೇ ಇರುವ ಪ್ರತಿಗಳು
ವಿಶ್ವದಲ್ಲಿ ಇನ್ನೂ ಹಲವಾರು ವಿವಿಧ ಕಾರ್ಯಕ್ರಮಗಳ ನಿಯಮಗಳು ಬಿಗ್ ಬ್ರದರ್‌ ನ ಹಾಗೆ ಇವೆ, ಅವುಗಳಲ್ಲಿ ಕೆಲವು ಕೆಳಕಂಡಂತಿವೆ:
ಬಾಹ್ಯ ಕೊಂಡಿಗಳು
ವರ್ಗ:ಬಿಗ್‌ ಬ್ರದರ್ (ಟಿವಿ ಸರಣಿ) ವರ್ಗ:ಎಂಡೆಮೊಲ್ ಅವರ ದೂರದರ್ಶನ ಸರಣಿ ವರ್ಗ:2005ರ ದೂರದರ್ಶನ ಸರಣಿ ಪ್ರಥಮ ಪ್ರದರ್ಶನಗಳು ವರ್ಗ:ಕಿರುತೆರೆ ಧಾರಾವಾಹಿಗಳು
ನಾ.ಶ್ರೀ.ರಾಜಪುರೋಹಿತ
ನಾ.ಶ್ರೀ.ರಾಜಪುರೋಹಿತರು ೧೮೮೭ ಜುಲೈ ೧೭ ರಂದು ಹಾವೇರಿ ತಾಲೂಕಿನ ಅಗಡಿಯಲ್ಲಿ ಜನಿಸಿದರು. ಅಗಡಿಯಲ್ಲಿಯೆ ಪ್ರಾಥಮಿಕ ಶಿಕ್ಷಣ ಮುಗಿಸಿ ಅಂದಿನ ಮುಲ್ಕಿ ಪರೀಕ್ಷೆಯಲ್ಲಿ ಧಾರವಾಡ ಜಿಲ್ಲೆಗೆ ಮೊದಲಿಗರಾಗಿ ಉತ್ತೀರ್ಣರಾದರು. ಧಾರವಾಡದ ಶಿಕ್ಷಕರ ಟ್ರೇನಿಂಗ ಕಾಲೇಜಿನಲ್ಲಿ ೩ ವರ್ಷದ ತರಬೇತಿ ಮುಗಿಸಿ ೧೯೦೫ರಲ್ಲಿ ಶಿಕ್ಷಕರಾದರು. ೧೯೦೮ರಲ್ಲಿ ಆಲೂರು ವೆಂಕಟರಾಯರು ತೆರೆದ ರಾಷ್ಟ್ರೀಯ ಶಾಲೆಯಲ್ಲಿ ಶಿಕ್ಷಕರಾದರು. ಮುಂದೆ ಈ ಶಾಲೆ ಬಂದಾದ ಮೇಲೆ ೧೯೧೩ರಲ್ಲಿ ಕಾಶಿಗೆ ವಿದ್ಯಾಭ್ಯಾಸಕ್ಕಾಗಿ ತೆರಳಿದರು.
ಅಧ್ಯಯನ
ರಾಜಪುರೋಹಿತರು ೧೯೦೮‍ರಿಂದ ೧೯೧೩‍ರವರೆಗಿನ ಸಮಯದಲ್ಲಿ ಆಲೂರು ವೆಂಕಟರಾಯರ ವಾಚನಾಲಯದಲ್ಲಿದ್ದ ಎಲ್ಲ ಗ್ರಂಥಗಳ ಅಧ್ಯಯನ ಮಾಡಿದರು. ೧೯೧೦ರಲ್ಲಿ “ದಾನ, ಧರ್ಮ, ಪದ್ಧತಿ” ಎನ್ನುವ ಕೃತಿ ರಚಿಸಿದರು. ಇದು ತೆಲುಗು ಭಾಷೆಗೂ ಸಹ ಅನುವಾದಗೊಂಡಿತು. ಕಾಶಿಯಿಂದ ಕರ್ನಾಟಕಕ್ಕೆ ಬರುವ ಮೊದಲು ಬರೋಡಾದ ಸಯ್ಯಾಜಿರಾವ ಅವರ ವಾಚನಾಲಯದಲ್ಲಿ ಆಳವಾದ ಅಧ್ಯಯನ ಮಾಡಿದರು.
ಸಂಶೋಧನೆ
೧೯೧೨ರ ಸುಮಾರಿಗೆ ರಾಜಪುರೋಹಿತರು ಕರ್ನಾಟಕ ಹಾಗು ಮಹಾರಾಷ್ಟ್ರ ವಿಷಯವಾಗಿ ಸಂಶೊಧನಾತ್ಮಕ ಲೇಖನಗಳನ್ನು ಮರಾಠಿಯಲ್ಲಿ ಬರೆದು ಕೇಸರಿ ಪತ್ರಿಕೆಯಲ್ಲಿ ಪ್ರಕಟಿಸಿದರು. ಆನಂತರ ಪಂಢರಪುರದ ವಿಠ್ಠಲನ ಬಗೆಗೆ “ವಿಠ್ಠಲ ಭಕ್ತಿ” ಎನ್ನುವ ಸಂಶೋಧನೆಯನ್ನು ಪ್ರಕಟಿಸಿದರು. ಈ ಎಲ್ಲ ಲೇಖನಗಳಲ್ಲಿ ಮಹಾರಾಷ್ಟ್ರದ ಮೇಲೆ ಆಗಿರುವ ಕರ್ನಾಟಕದ ಪ್ರಭಾವವನ್ನು ವಿವರಿಸಿದ್ದಾರೆ.
೧೯೧೪‍ರ ದಸರೆಯಲ್ಲಿ ರಾಜಪುರೋಹಿತರು ಆಲೂರು ವೆಂಕಟರಾಯರ ಜೊತೆಗೆ  ಕೂಡಿ ಅವರ ಅಧ್ಯಕ್ಷತೆಯಲ್ಲಿ ಕರ್ನಾಟಕ ಇತಿಹಾಸ ಸಂಶೋಧನ ಮಂಡಲವನ್ನು ಸ್ಥಾಪಿಸಿದರು. ಇತಿಹಾಸ ಸಂಶೋಧನೆಗಾಗಿ ಊರೂರು ಅಲೆದು ಶಿಲಾಶಾಸನ, ತಾಳೆಗರಿ ಬರಹ, ತಾಮ್ರಲಿಪಿ ಮೊದಲಾದವುಗಳ ಅಧ್ಯಯನ ಮಾಡಿದರು. ಸಂಶೋಧನೆಗಳ ಪ್ರಕಟಣೆಗೆಂದೇ “ಪ್ರಾಚೀನ ಕರ್ನಾಟಕ” ಎಂಬ ಪತ್ರಿಕೆಯನ್ನು ಹೊರಡಿಸಿದರು.
ಇತಿಹಾಸಕ್ಕೆ ಸಂಬಂಧಿಸಿದಂತೆ ಅವರು ಕನ್ನಡದಲ್ಲಿ ೨೧ ಹಾಗು ಮರಾಠಿಯಲ್ಲಿ ೬ ಲೇಖನಗಳನ್ನು ಬರೆದಿದ್ದಾರೆ. ಇವುಗಳಲ್ಲಿ ವಿದ್ಯಾರಣ್ಯ, ಗೊಮ್ಮಟೇಶ್ವರ, ಕುಮಾರ ರಾಮ, ಇಮ್ಮಡಿ ಪುಲಿಕೇಶಿ, ವಲ್ಲಭ ಮಹಾರಾಜ ಇವರ ಬಗೆಗೆ ಲೇಖನಗಳಿವೆ.ಇವರು ಏಕಾಂಗಿಯಾಗಿ ಉತ್ಖನನ ನಡೆಯಿಸಿ, ವಿಜಯನಗರ ಸಾಮ್ರಾಜ್ಯದ ಪತನದ ಸ್ಥಳವು ತಾಳಿಕೋಟೆಯಲ್ಲ,ರಕ್ಕಸತಂಗಡಗಿ ಎನ್ನುವದನ್ನು ತೋರಿಸಿಕೊಟ್ಟರು.
ಸಾಹಿತ್ಯಕ್ಕೆ ಸಂಬಂಧಿಸಿದ ಲೇಖನಗಳಲ್ಲಿ ರನ್ನ, ಕುಮಾರವ್ಯಾಸ, ಹರಿಹರ, ಗಜಾಂಕುರ, ಚಾಂಡರಸ, ರತ್ನಾಕರವರ್ಣಿ ಮೊದಲಾದವರ ಕಾಲನಿರ್ಣಯದ ಸಂಶೋಧನೆಗಳಿವೆ.
ಧರ್ಮಕ್ಕೆ ಸಂಬಂಧಿಸಿದ ಲೇಖನಗಳಲ್ಲಿ ಯಾಜ್ಞವಲ್ಕ್ಯ, ಸುರೇಶ್ವರಾಚಾರ್ಯ, ಮಧ್ವಾಚಾರ್ಯ ಮೊದಲಾದವರ ಚರಿತ್ರೆಗಳಿವೆ.
ಶ್ರೀ ನಾ.ಶ್ರೀ.ರಾಜಪುರೋಹಿತರು ೧೯೫೩ರಲ್ಲಿ ನಿಧನರಾದರು.
ನಾ.ಶ್ರೀ.ರಾಜಪುರೋಹಿತ ನಾ.ಶ್ರೀ.ರಾಜಪುರೋಹಿತ ವರ್ಗ:ಕನ್ನಡ ಸಾಹಿತ್ಯ
ಕೆಂಗಿನಾಳ
ಕೆಂಗಿನಾಳ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ದೇವಾಲಯಗಳು
ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ, ಶ್ರೀ ವೆಂಕಟೇಶ್ವರ ದೇವಾಲಯ, ಶ್ರೀ ಪಾಂಡುರಂಗ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರಿಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಹಬ್ಬಗಳು
ಪ್ರತಿವರ್ಷ  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಇಂಡಿ ತಾಲ್ಲೂಕು
ಫಿಲೋಲಜಿ
ಫಿಲೋಲಜಿ ಎಂಬುದು ಐತಿಹಾಸಿಕ ಆಕರಗಳಲ್ಲಿರುವ ಭಾಷೆಯನ್ನು ಅಧ್ಯಯನ ಮಾಡುವುದು.ಇದು ಸಾಹಿತ್ಯ,,ಇತಿಹಾಸ ಮತ್ತು ಭಾಷಾಶಾಸ್ತ್ರಗಳ ಮಿಶ್ರಣ.ಇದನ್ನು ಸಾಮಾನ್ಯವಾಗಿ ವಿವರಿಸುವುದಾದರೆ ಸಾಹಿತ್ಯದ ಪುಸ್ತಕ ಮತ್ತು ಬರೆದಿಟ್ಟ ದಾಖಲೆಗಳು ಹೊಂದಿರುವ ಅಸಲಿ ಮತ್ತು ಮೊಲರೊಪ ಮತ್ತು ಅವುಗಳ ಸರಿಯಾದ ಅಥಗಳನ್ನು ಅಧ್ಯಯನ ಮಾಡುವುದು.
ಸಾಂಪ್ರದಾಯಿಕ ಫಿಲೋಲಜಿ ಎಂಬುದು ಸಾಂಪ್ರದಾಯಿಕ ಸಂಸ್ಕ್ರುತ, ಗ್ರೀಕ್ ಮತ್ತು ಲ್ಯಾಟಿನ್ ಗಳ ಫಿಲೋಲಜಿಯಾಗಿದೆ.ಸಾಂಪ್ರದಾಯಿಕ ಫಿಲೋಲಜಿಯು ‌ಐತಿಹಾಸಿಕವಾಗಿ ಮೊದಲಿಗೆ ಕ್ರಿ.ಪೊ.೪ ನೆ ಶತಮಾನದ Pergamum ಮತ್ತು Alexandria ಗಳಲ್ಲಿ ರೂಪುಗೊಂಡಿದೆ. ರೊಮನ್ ಮತ್ತು ಬ್ಯೆಜಾನ್ಟೈನ್ (Byzantine) ಸಾಮ್ರಾಜ್ಯಗಳಲ್ಲಿ ಗ್ರೀಕರು ಮತ್ತು ರೊಮನ್ ರಿಂದ ಮುಂದುವರೆದು ಕೊನೆಯಲ್ಲಿ ಪುನರುಜ್ಜೀವನ Renaissance ಯೊರೋಪಿಯನ್ ವಿದ್ವಾಂಸರಿಂದ ಅದು ಬೇರೆ ಅಂದರೆ ಯೂರೋಪಿಯನ್ (ಜರ್ಮನ್, ಸೆಲ್ಟಿಕ್,ಇತ್ಯಾದಿ...) ಹಾಗೂ ಯೊರೋಪಿಯನ್ನೇತರ (ಸಂಸ್ಕೃತ,ಪಶಿಯನ್,ಅರೇಬಿಯ,ಚೀನಿ ಇತ್ಯಾದಿ...) ಫಿಲೋಲಜಿಗಳ ಜೊತೆ ಸೇರಿಕೊಂಡಿತು. ಇಂಡೋ-ಯೊರೋಪಿಯನ್ ಅಧ್ಯಯನವು ಎಲ್ಲಾ ಇಂಡೋ-ಯೊರೋಪಿಯನ್ ಭಾಷೆಗಳ ತುಲನಾತ್ಮಕ ಫಿಲೋಲಜಿಯನ್ನುತುಲನಾತ್ಮಕ ಭಾಷಾಶಾಸ್ತ್ರ ಒಳಗೊಂಡಿದೆ.
ಯಾವುದೇ ಸಾಂಪ್ರದಾಯಿಕ ಭಾಷೆಯನ್ನು ಫಿಲೋಲಾಜಿಕಲ್ philological ಆಗಿ ಅಧ್ಯಯನ ಮಾಡಬಹುದು ಹಾಗೂ ಯಾವುದೇ ಭಾಷೆಯನ್ನು 'ಸಾಂಪ್ರದಾಯಿಕ' ಎನ್ನುವುದಾದರೆ ಅದು ಫಿಲೋಲಾಜಿಕಲ್ ಪರಂಪರೆಯನ್ನು ಹೊಂದಿರಬೇಕು.
ಐತಿಹಾಸಿಕ ಬೆಳವಣಿಗೆಯ ಮೇಲೆ ಕೇಂದ್ರಿಕ್ರುತವಾದಾಗ ಫಿಲೋಲಜಿ ಯನ್ನು ಭಾಷಾಶಾಸ್ತ್ರಕ್ಕೆ ತತ್ಸಮಾನವಾಗಿ ಬಳಸಲಾಯಿತು.೨೦ನೆಯ ಶತಮಾನದಲ್ಲಿ ಫರ್ಡಿನೆಂಡ್ ಡಿ ಸಸ್ಯೂರ್ ನ synchronic analysis ನ ಪ್ರಾಮುಖ್ಯತೆ ಮತ್ತು ಅನಂತರದಲ್ಲಿನ ಬೆಳವಣಿಗೆಗಳಾದ |structuralism ಮತ್ತು ನೋಅಮ್ ಚಾಮ್ಸ್ಕೀ ಯ  syntax ಮೇಲಿನ ಪ್ರಾಮುಖ್ಯತೆಯು ಇದಕ್ಕೆ ಕಾರಣ.
ಎಟಿಮೋಲಜಿ
ಎಟಿಮೋಲಜಿಯು ಗ್ರೀಕಿನ philologia ಎಂಬ ಪದದಿಂದ ಬಂದಿದೆ, philos ಎಂದರೆ ಪ್ರೀತಿ,ವಿಶ್ವಾಸ, ಪ್ರಿಯವಾದ,ಅಕ್ಕರೆಯ,ಸ್ನೇಹಿತ ಮತ್ತು logos ಎಂದರೆ ಪದ,ಸ್ಪಷ್ಟವಾಗಿ ಹೇಳುವ,ಕಾರಣ ಎಂದರ್ಥ. .ಪ್ರೀತಿಯ ,ಸಾಹಿತ್ಯದ ವಾದದ ಮತ್ತು ಕಾರಣಗಳ ಪ್ರೀತಿಯನ್ನು ಚಿತ್ರಿಸುವುದು ಹಾಗೂ logos ನ ಭಾವನೆಗಳ ಅದಿಯಲ್ಲಿ ಬರುವ ಚಟುವಟಿಕೆಗಳ ಬಗ್ಗೆ ಪ್ರತಿಪಲಿಸುವುದು. ಈ ಪದವು ಲ್ಯಾಟಿನ್ ನ philogin ನ ಜೊತೆ ಸೇರಿ ಅಲ್ಪ ಬದಲಾವಣೆಯಾದರು ನಂತರದ ೧೬ನೇ ಶತಮಾನದಲ್ಲಿ ಆಂಗ್ಲ ಭಾಷೆಯನ್ನು ಸೇರಿಕೊಂಡಿತು.
ಫಿಲೋಲೊಗಸ್ ಎಂದರೆ ಚಚ್ಯನ್ನು ಇಶ್ಟಪದುವ ಅಥವಾ ಅತೀ ಮಾತಿನ ಎಂದರ್ಥ. Hellenistic ಗ್ರೀಕಿನಲ್ಲಿ ಕೂಡ ನಿಜವಾದ philosophos ಜ್ನಾನದ ಬಗ್ಗೆ ಹೆಚ್ಚಾಗಿ ಒತ್ತು ಕೊಟ್ಟಿದ್ಡಾರೆ.
ಸಾಹಿತ್ಯಕ ಪಾಂಡಿತ್ಯದ ಅನ್ಯೋಕ್ತಿಯಾಗಿ pholologia ವು ೫ ನೇ ಶತಮಾನದ ನಂತರದ ಶ್ರೇಶ್ಟ ಸಾಹಿತ್ಯದಲ್ಲಿ ಗೋಚರಿಸುತ್ತದೆ. ಇದು ಕೊನೆಯ ಬಾಗದಮದ್ಯಯುಗದ ಸಾಹಿತ್ಯ ದಲ್ಲಿ ಸುದಾರಣೆಗೊಂದಿರುವ ಒಂದು ಕಲ್ಪನೆ.
೧೯ ನೇ ಶತಮಾನದ ಬಳಕೆಯಲ್ಲಿ ಈ ಪದವು ಸಾಹಿತ್ಯ ಮತ್ತು ಕಲಿಯುವಿಕೆಯ ಪ್ರೀತಿ ಎಂಬುದರಿಂದ ಸಂಕುಚಿತಗೊಂದು ಭಾಷೆಗಳ ಐತಿಹಾಸಿಕ ಬೆಳವಣಿಗಯ ಅದ್ಯಯನ ಎಂದಾಯಿತು.ಶಬ್ದದ ನಿಯಮಗಳು ಮತ್ತು ಭಾಷೆಗಳನ್ನು ಅರ್ಥಮಾದಿಕೊಳ್ಳುವ ಸಲುವಾಗಿ ಆದಂತಹ ಕ್ಶಿಪ್ರ ಬದಲಾವಣೆಗಳು ಫಿಲೋಲಜಿ  ಯ ಸುವರ್ಣ ಯುಗವು  ೧೯ ನೇ ಶತಮಾನದುದ್ದಕ್ಕು ಅಥವ Fredrich Schlegel ಇಂದ Nietzsche ವರೆಗು ಉಳಿಯುವಂತೆ ಮಾದಿದವು.ಆಂಗ್ಲೋ ಸಾಕ್ಸನ್ ಪ್ರಪಂಚದಲ್ಲಿ ಫಿಲೋಲಜಿಯನ್ನು ಭಾಷೆ ಮತ್ತು ಸಾಇತ್ಯದ ಮೇಲಿನ ಕೆಲಸಗಳನ್ನು  ವಿವವರಿಸಲು ಬಳಸುತ್ತಿದ್ದರು,ಇದನ್ನು ಜರ್ಮನ್ ವಿದ್ವಾಂಸರ ರೂಡಿಗಳಿಗೆ ಪರ್ಯಾಯವಾಗಿ ಬಳಸುತ್ತಿದರು. ಸುಮಾರು ಯುರೋಪಿಯನ್ ದೇಶಗಳು ಈ ಪದವನ್ನು ವಿಭಾಗಗಳ,ಕಾಲೇಜುಗಳ,ಪದವಿಗಳ ಶೀರ್ಶಿಕೆಗಳು ಮತ್ತು ಸಂಚಿಕೆಗಳನ್ನು ಗುರುತಿಸಲು ಬಳಸುತ್ತಿವೆ.J.R.R Tolkien ಫಿಲೋಲಾಜಿಕಲ್ ಆಚರಣೆಗಳ ಬಗ್ಗೆ ರಾಶ್ತ್ರೀಯತವಾದಿಗಳ ಪ್ರಕ್ರಿಯೆಗಳನ್ನು ವಿರೊದಿಸುತ್ತ ಫಿಲೋಲೊಜಿಕಲ್ ಹುಟ್ಟುಗುಣಗಳು ಭಾಷೆಯ ಬಳಕೆಯಂತೆ ಸಾರ್ವತ್ರಿಕ ಎಂದು ಪ್ರತಿಪಾದಿಸಿದರು.ಬ್ರಿಟೀಶ್ ಭಾಶಾವಿಜ್ನಾನದ ಪರಿಭಾಷೆಯಲ್ಲ್ಕಿ ಫಿಲೋಲಜಿಯು ಐತಿಹಾಸಿಕ ಭಾಶವಿಜ್ನಾನದ [historical linguistics] ಪರ್ಯಾಯವಾಗಿದೆ.ಆದರೆ ಅಮೇರಿಕ [ಯು,ಎಸ್] ಭಾಶಾವಿಜ್ನಾನದ ಪರಿಭಾಷೆಯಲ್ಲಿ ವಿಸ್ತಾರಗೊಂಡು ಭಾಷೆಗಳ ಪರಂಪರೆ,ಎತಿಹಾಸ ಮತ್ತು ವ್ಯಾಕರಣ ವನ್ನು ಅದ್ಯಯನ ಮಡುವುದು ಎಂದಾಗಿದೆ.
ತುಲನಾತ್ಮಕ
ಫಿಲೋಲಜಿ ಯಲ್ಲಿನ ತುಲನಾತ್ಮಕ ಭಾಶಾಶಾಸ್ತ್ರವು ಭಾಷೆಗಳ ನದುವೆ ಇರುವ ಸಂಬಂದವನ್ನು ಅದ್ಯಯನ ಮಾದುತ್ತದೆ .ಮೊದಲಾರ್ದದ ೧೬ ನೇ ಶತಮಾನದ ಮೊದಲಾರ್ದದಲ್ಲಿ ಸಂಸ್ಕ್ರುತ ಮತ್ತು ಯುರೋಪಿಯನ್ ಭಾಷೆಗಳಲ್ಲಿ ಸಾಮ್ಯತೆ ಕಂಡುಬಂದಿತು,ಇದು ಸಾಮಾನ್ಯ ಪೂರ್ವಿಕ ಭಾಷೆಗಳ ಊಹಾ ಪೂಹಕ್ಕೆ ಎಡೆಮಾದಿಕೊಟ್ಟಿತು. ಇದನ್ನು ಈಗ ಪ್ರೋಟೊ-ಇಂಡಿಯನ್-ಯುರೂಪಿಅನ್ ಎಂದು ಹೆಸರಿದಲಾಗಿದೆ.
ಪ್ರಾಚೀನ ಭಾಷೆಗಳಲ್ಲಿರುವ ಫಿಲೋಲಜಿ ಯ ಹಿತಾಸಕ್ತಿಯು ೧೮ ನೇ ಶತಮಾನದಲ್ಲಿನ ಪರಭಾಷೆಗಳನ್ನು ಮತ್ತು ಪ್ರಾಚೀನ ಗ್ರಂಥಗಳ ಹುಟ್ಟಿನ ಗೂದಾರ್ತಗಳು ಹಾಗು ಅವುಗಳಲ್ಲಿರುವ ಸಮಸ್ಯೆಗಳ ಮೇಲೆ ಬೆಳಕನ್ನು ಚೆಲ್ಲುವನ್ತೆ ಅದ್ಯಯನ ಮಾಡಲು ಎಡೆಮಾಡಿಕೊಟ್ಟಿತು.
ಗ್ರಂಥಸಂಪಾದನೆ
ಫಿಲೋಲಜಿಯು ಗ್ರಂಥಗಳು ಹಾಗು ಅವುಗಳ ಎತಿಹಾಸ ಅದ್ಸ್ಯಯನವನ್ನು ಒಳಗೊಂಡಿದೆ.ಇದು ಗ್ರಂಥ ವಿಮರ್ಶೆಯ ಮೂಲವಸ್ತುಗಳನ್ನು ಒಳಗೊಂಡು ಬರಗಾರನ ಮೂಲ ಗ್ರಂಥವನ್ನು ಮತ್ತೆ ಕಟ್ಟಿಕೊಡಲು ಪ್ರಯತ್ನಿಸುತ್ತದೆ. ಮೂಲಗ್ರಂಥವು ಬೇರೆ ಬೇರೆ ಹಸ್ತಪ್ರತಿಗಳ ಮೇಲೆ ಆದಾರಿತವಾಗಿದೆ.ಜೋಪಾನವಾಗಿ ಕಳಿಹಿಸುವಿಕೆ ಮತ್ತು ಶಬ್ದಗಳ ಅರ್ಥ ವಿವರನೆಯ ಕಾರಣದಿಂದ ಈ ವಿಭಾಗದಲ್ಲಿ ಸಂಶೋದನೆಗಳು ಶುರುವಾಗಿ ಸುಮಾರು ಕ್ರಿ.ಪೂ. ೪ ನೇ ಶತಮಾನದ ಗ್ರೀಕ್ ಮಾತನಾಡುವ ಪ್ರಪಂಚದಲ್ಲಿ ಉತ್ತಮ ಗ್ರಂಥಗಳನ್ನು ರಚಿಸಲಾಯಿತು.ಆಗಿನಿಂದ ಗ್ರಂಥ ವಿಮರ್ಶೆಯ ಮೂಲತತ್ವಗಳು ಸುದಾರಣೆಗೊಂದು,ವಿಸ್ತಾರಗೊಂಡು ಬ್ಯೆಬಲ್ ನಂತಹ ಗ್ರಂಥ ಗಳಿಗೆ ಅನ್ವಯಿತವಾಯಿತು.ಹಲವಾರು ವಿದ್ವಾಂಸರು ಹಸ್ತಪ್ರತಿಗಳನ್ನು ಇಟ್ಟುಕೊಂಡು ಮೂಲ ಬೈಬಲ್ ಓದನ್ನು ಕಟ್ಟಿಕೊದಲು ಪ್ರಯಾತ್ನಿಸಿದರು. ಇದೇ ರೀತಿಯನ್ನು ಶಾಸ್ತ್ರೀಯ ಅದ್ಯಯನಕ್ಕು ಮತ್ತು ಮದ್ಯ ಭಾಗದ ಗ್ರಂಥಗಳಿಗೆ ಅನ್ವಯಿಸಿ ಕರ್ತ್ರುವಿನ ಮೂಲಕ್ರುತಿಯನ್ನು ಕಟ್ಟಿಕೊಡಲು ದಾರಿ ಮಾದಿಕೊಡಲಾಯಿತು.
ವರ್ಗ:ಭಾಷೆ
ಜೂಲಿಯಾ ರಾಬರ್ಟ್ಸ್‌
ಜೂಲಿಯಾ ಫಿಯೋನಾ ರಾಬರ್ಟ್ಸ್ (ಜನನ ಅಕ್ಟೋಬರ್ 28, 1967) ಒಬ್ಬ ಅಮೆರಿಕದ ಅಭಿನೇತ್ರಿ. ರಿಚರ್ಡ್ ಗೆರೆಯೊಡನೆ ಪ್ರಣಯ-ಹಾಸ್ಯಭರಿತ ಚಿತ್ರವಾದ, ವಿಶ್ವದಾದ್ಯಂತ ಪ್ರದರ್ಶನ ಕಂಡು $463 ಮಿಲಿಯನ್ ಗಳಿಸಿದ, ಪ್ರೆಟಿ ವುಮನ್ ನಲ್ಲಿನ ಇವಳ ಅಭಿನಯ ಜೂಲಿಯಾಗೆ ಹೆಸರು ತಂದುಕೊಟ್ಟಿತು. 1990ರಲ್ಲಿ ಸ್ಟೀಲ್ ಮ್ಯಾಗ್ನೋಲಿಯಾಸ್ ನ ಅಭಿನಯಕ್ಕಾಗಿ ಮತ್ತು 1991ರಲ್ಲಿ ಪ್ರೆಟಿ ವುಮನ್  ನ ಅಭಿನಯಕ್ಕಾಗಿ ಅಕಾಡಮಿ ಪ್ರಶಸ್ತಿಗೆ ಆಯ್ಕೆಯಾದವರ ಪಟ್ಟಿಯಲ್ಲಿ ಇದ್ದ ಜೂಲಿಯಾ, 2001ರ ಎರಿನ್ ಬ್ರೋಕೋವಿಚ್  ಚಿತ್ರದಲ್ಲಿನ ಅಭಿನಯಕ್ಕಾಗಿ ಅಕಾಡಮಿಯ ಅತ್ಯುತ್ತಮ ಅಭಿನೇತ್ರಿ ಪ್ರಶಸ್ತಿಯನ್ನು ಪಡೆದಳು. ಜೂಲಿಯಾ ಅಭಿನಯದ ರೋಚಕ-ಹಾಸ್ಯಪ್ರಧಾನ ಚಿತ್ರಗಳಾದ ಮೈ ಬೆಸ್ಟ್ ಫ್ರೆಂಡ್'ಸ್ ವೆಡ್ಡಿಂಗ್, ಮಿಸ್ಟಿಕ್ ಪಿಝಾ , ನಾಟಿಂಗ್ ಹಿಲ್ , ರನವೇ ಬ್ರೈಡ್  ಮತ್ತು ಅಪರಾಧ ಪ್ರಧಾನವಾದ ದ ಪೆಲಿಕಾನ್ ಬ್ರೀಫ್ ಮತ್ತು ಓಷನ್'ಸ್ ಇಲೆವೆನ್  ಎಂಡ್ ಟ್ವೆಲ್ವ್  ಚಿತ್ರಗಳು ಒಟ್ಟಾರೆ $೨ ಬಿಲಿಯನ್ ಗಿಂತಲೂ ಹೆಚ್ಚು ಹಣ ಗಳಿಸಿ,ಹಣಗಳಿಕೆಯ ದೃಷ್ಟಿಯಿಂದ ಅವಳು ಅತ್ಯಂತ ಯಶಸ್ವಿ ನಟಿ ಎಂಬ ಹಿರಿಮೆಗೆ ಪಾತ್ರಳಾದಳು.
ರಾಬರ್ಟ್ಸ್ ವಿಶ್ವದ ಅತಿ ಹೆಚ್ಚು ಸಂಭಾವನೆ ಪಡೆಯುವ ನಟಿಯಾಗಿದ್ದು, ಹಾಲಿವುಡ್ ರಿಪೋರ್ಟರ್ ನ ವಾರ್ಷಿಕ "ಪವರ್ ಲಿಸ್ಟ್"ನ ಗರಿಷ್ಠ ಗಳಿಕೆ ಹೊಂದಿರುವ ಮಹಿಳಾ ತಾರೆಯಾಗಿ, 2006ರಲ್ಲಿ ನಿಕೋಲೆ ಕಿಡ್ ಮನ್ ಆ ಔನ್ನತ್ಯವನ್ನು ಮುಟ್ಟುವವರೆಗೂ, 2002ರಿಂದ 2005ರವರೆಗೂ ಗರಿಷ್ಠ ಗಳಿಕೆಯ ಮೊದಲ ಸ್ಥಾನವನ್ನಲಂಕರಿಸಿದ್ದಳು  .1990ರ ಪ್ರೆಟಿ ವುಮನ್ ಗೆ ಅವಳು ಪಡೆದ ಸಂಭಾವನೆ {/0{2}}$300,೦೦೦;2003ರಲ್ಲಿ ಮೋನಾ ಲಿಸಾ ಸ್ಮೈಲ್ ಚಿತ್ರಕ್ಕೆ ಅಂದಿನವರೆಗೂ ಯಾವ ನಟಿಯೂ ಪಡೆಯದಿದ್ದ ಮೊತ್ತವಾದ $25 ಮಿಲಿಯನ್ ಗಳನ್ನು ಅವಳು ಸಂಭಾವನೆಯಾಗಿ ಪಡೆದಳು.'  '' 2007ರಲ್ಲಿ ರಾಬರ್ಟ್ಸ್ ಳ ಒಟ್ಟು ಗಳಿಕೆ ಸುಮಾರು $140 ಮಿಲಿಯನ್ ಎಂದು ಅಂದಾಜಿಸಲಾಗಿತ್ತು. '
ರಾಬರ್ಟ್ಸ್ ವೋಗ್ ಪತ್ರಿಕೆಯ ರಕ್ಷಾಪುಟದ ಮೇಲೆ ಗೋಚರಿಸಿದ ಮೊಟ್ಟಮೊದಲ ನಟಿ. GQ ಸಹ ಒಮ್ಮೆ ರಾಬರ್ಟ್ಸ್ ತಮ್ಮ ಪತ್ರಿಕೆಯ ಮುಖಪುಟವನ್ನು ಅಲಂಕರಿಸಿದ ಮೊದಲ ಮಹಿಳೆ ಎಂದು ಹೇಳಿಕೆ ನೀಡಿದ್ದರೂ, ನಂತರ ಆ ವರದಿ ತಪ್ಪೆಂದೂ, ಕೆರಾಲ್ ಚಾನ್ನಿಂಗ್ ಇವಳಿಗೂ ಮುಂಚೆ, 1964ರಲ್ಲಿ GQ  ಮುಖಪುಟದಲ್ಲಿ ಗೋಚರಿಸಿದ್ದಳೆಂದೂ ಹೇಳಿಕೆ ನೀಡಿ ತನ್ನ ಮುಂಚಿನ ಹೇಳಿಕೆಯನ್ನು ಹಿಂತೆಗೆದುಕೊಂಡಿತು. ಪೀಪಲ್ ಪತ್ರಿಕೆಯು ಅವಳನ್ನು "ಜಗತ್ತಿನ ೫೦ ಬಲು ಸುಂದರ ವ್ಯಕ್ತಿಗಳು" ಪಟ್ಟಿಯಲ್ಲಿ ೧೧ ಬಾರಿ ಪ್ರಕಟಿಸಿದೆ; ಹಲ್ಲೆ ಬೆರ್ರಿಯೂ ಇಷ್ಟೇ ಬಾರಿ ಈ ಗೌರವಕ್ಕೆ ಪಾತ್ರಳಾಗಿದ್ದಾಳೆ. 2001ರಲ್ಲಿ ಲೇಡೀಸ್ ಹೋಮ್ ಜರ್ನಲ್  ಅವಳನ್ನು ಅಮೆರಿಕದ ಶ್ರೇಷ್ಠ ಪ್ರಭಾವಶಾಲಿ ಮಹಿಳೆಯರ ಪೈಕಿ11ನೆಯವಳೆಂದು ಘೋಷಿಸಿ, ರಾಷ್ಟ್ರೀಯ ಭದ್ರತಾ ಸಲಹೆಗಾರ್ತಿ ಕಾಂಡೊಲೀಝಾ ರೈಸ್ ಮತ್ತು ಮೊದಲ ಲೇಡಿ ಲಾರಾ ಬುಷ್ ಗಿಂತಲೂ ಉನ್ನತ ಸ್ಥಾನದಲ್ಲಿ ಇವಳನ್ನು ಗುರುತಿಸಿತು. ರಾಬರ್ಟ್ಸ್ ಳು ರೆಡ್ ಓಮ್ ಫಿಲಂಸ್ ಎಂಬ ನಿರ್ಮಾಣಸಂಸ್ಥೆಯನ್ನು ನಡೆಸುತ್ತಿದ್ದಾಳೆ. (ರೆಡ್ ಓಂ ಎಂಬುದು ಅವಳ ಪತಿಯ ಅಂತ್ಯನಾಮವಾದ ಮಾಡರ್ ಎಂಬುದರ ತಿರುವುಮುರುವಾದ ರೂಪ.
ಆರಂಭಿಕ ಜೀವನ
ರಾಬರ್ಟ್ಸ್ ಜಾರ್ಜಿಯಾದ ಅಟ್ಲಾಂಟಾದ ಕ್ರಾಫರ್ಡ್ ಲಾಂಗ್ ಆಸ್ಪತ್ರೆ (ಈಗಿನ ಎಮೋರಿ ಹಾಸ್ಪಿಟಲ್ ಮಿಡ್ ಟೌನ್)ಯಲ್ಲಿ ಬೆಟ್ಟಿ ಲೂ (ಜನ್ಮನಾಮ ಬ್ರೆಡೆಮಸ್) ಮತ್ತು ವಾಲ್ಟರ್ ಗ್ರೇಡಿ ರಾಬರ್ಟ್ಸ್ ರ ಮಗಳಾಗಿ ಜನಿಸಿದಳು. ಅವಳ ಅಣ್ಣ ಎರಿಕ್ ರಾಬರ್ಟ್ಸ್ (ಕೆಲಕಾಲ ಅವನಿಂದ ದೂರವಾಗಿದ್ದು ನಂತರ 2004ರಲ್ಲಿ ರಾಜಿಯಾದಳು)ಮತ್ತು ತಂಗಿ ಲಿಸಾ ರಾಬರ್ಟ್ಸ್ ಗಿಲಾನ್ ಸಹ ನಟನಕಲಾ ಚತುರರೇ. ರಾಬರ್ಟ್ಸ್ ಳ ಮಾತಾಪಿತರು ಒಂದು ಕಾಲದಲ್ಲಿ ನಟನೆ ಮತ್ತು ನಾಟಕರಚನೆಯಲ್ಲಿ ತೊಡಗಿದ್ದು, ಸೇನಾದಳಗಳಿಗೆಂದು ನಾಟಕಗಳನ್ನು ನಿರ್ಮಿಸುತ್ತಿದ್ದ ಕಾಲದಲ್ಲಿ ಪರಸ್ಪರ ಭೇಟಿಯಾದರು ಮತ್ತು ನಂತರದ ದಿನಗಳಲ್ಲಿ ಅಟ್ಲಾಂಟಾ ನಟರ ಮತ್ತು ಲೇಖಕರ ಶಿಬಿರವೊಂದನ್ನು ಜಾರ್ಜಿಯಾದ ಅಟ್ಲಾಂಟಾದಲ್ಲಿ, ಮಿಡ್ ಟೌನ್ ನ ಜುನಿಪರ್ ರಸ್ತೆಯ ಸಮೀಪದಲ್ಲೆ ಸ್ಥಾಪಿಸಿದರು. ರಾಬರ್ಟ್ಸ್ ಗರ್ಭಸ್ಥಳಾಗಿದ್ದ ಸಮಯದಲ್ಲಿ ಅವಳ ತಾಯಿಯು ತನ್ನ ಪತಿಯೊಡನೊಡಗೂಡಿ ಮಕ್ಕಳಿಗಾಗಿ ಒಂದು ಅಭಿನಯ ಕಲಿಕಾ ಶಾಲೆಯನ್ನು ಡಿಕಾಟರ್, ಜಾರ್ಜಿಯಾದಲ್ಲಿ ನಡೆಸುತ್ತಿದ್ದಳು. ಮಾರ್ಟಿನ್ ಲೂಥರ್ ಕಿಂಗ್, ಜೂನಿಯರ್ ನ ಮಕ್ಕಳು ಮತ್ತು ಕೊರೆಟ್ಟಾ ಸ್ಕಾಟ್ ಕಿಂಗ್ ನ ಮಕ್ಕಳು ಈ ಶಾಲೆಯಲ್ಲಿ ಓದಿದರು. ಇವರ ಸೇವೆಯನ್ನು ಕೃತಜ್ಞತಾಪೂರ್ವಕವಾಗಿ ಸ್ವೀಕರಿಸಿದುದರ ಕುರುಹಾಗಿ ರಾಬರ್ಟ್ಸ್ ಳ ತಾಯಿಯು ಜೂಲಿಯಾಗೆ ಜನ್ಮವಿತ್ತಾಗ ಒದಗಿದ, ಪ್ರಸವಕಾಲದ ಆಸ್ಪತ್ರೆಯ ಖರ್ಚುಗಳನ್ನು ಶ್ರೀಮತಿ ಕಿಂಗ್ ಗೇ ಭರಿಸಿದರು.
ರಾಬರ್ಟ್ಸ್ ನ ತಾಯಿಯು ವಿವಾಹವಿಚ್ಛೇದನಕ್ಕೆ 1971ರಲ್ಲಿ ಅರ್ಜಿಯಿತ್ತು, 1972ರಲ್ಲಿ ವಿಚ್ಛೇದನವನ್ನು ಪಡೆದಳು. ನಂತರ ಇವರ ಕುಟುಂಬವು ಜಾರ್ಜಿಯಾದ ಸ್ಮಿರ್ನಾ(ಅಟ್ಲಾಂಟಾದ ಹೊರವಲಯದ ಒಂದು ಬಡಾವಣೆ)ದಲ್ಲಿ ನೆಲೆಸಿತು. ಇಲ್ಲಿ ರಾಬರ್ಟ್ಸ್ ಫಿಟ್ಸ್ ಹಗ್ ಲೀ ಎಲಿಮೆಂಟರಿ ಸ್ಕೂಲ್, ಗ್ರಿಫಿತ್ ಮಿಡಲ್ ಸ್ಕೂಲ್ ಮತ್ತು ಕ್ಯಾಂಪ್ ಬೆಲ್ ಪ್ರೌಢಶಾಲೆಗಳಲ್ಲಿ ಓದಿದಳು. ಅವಳ ತಾಯಿಯು ಮೈಕಲ್ ಮೋಟ್ಸ್ ಎಂಬುವನೊಂದಿಗೆ ಮರುಮದುವೆಯಾಗಿ 1976ರಲ್ಲಿ ನ್ಯಾನ್ಸಿ ಮೋಟ್ಸ್ ಎಂಬ ಹೆಣ್ಣುಮಗುವಿಗೆ ಜನ್ಮವಿತ್ತಳು. ರಾಬರ್ಟ್ಸ್ ಳ ತಂದೆಯು ಕ್ಯಾನ್ಸರ್ ರೋಗಕ್ಕೆ ಬಲಿಯಾದಾಗ ಅವಳು ಇನ್ನೂ ಹತ್ತರ ಬಾಲೆ.
ಶಾಲೆಯಲ್ಲಿ ರಾಬರ್ಟ್ಸ್ ಬ್ಯಾಂಡ್ ನಲ್ಲಿ ಕ್ಲಾರಿನೆಟ್ ನುಡಿಸುತ್ತಿದ್ದಳು. ಬಾಲ್ಯದಲ್ಲಿ ಮುಂದೊಮ್ಮೆ ಪಶುವೈದ್ಯಳಾಗುವ ಕನಸು ಹೊತ್ತಿದ್ದ ಇವಳು, ಸ್ಮಿರ್ನಾದ ಕ್ಯಾಂಪ್ ಬೆಲ್ ಪ್ರೌಢಶಾಲೆಯಿಂದ ಉತ್ತೀರ್ಣಳಾಗಿ ಹೊರಬರುತ್ತಲೇ ನ್ಯೂಯಾರ್ಕ್ ನತ್ತ ಪಯಣ ಬೆಳೆಸಿ ತನ್ನ ಅಣ್ಣ ಮತ್ತು ತಂಗಿ ಲಿಸಾ ರಾಬರ್ಟ್ಸ್ ಗಿಲಾನ್ರೊಡನೊಡಗೂಡಿ ಅಭಿನಯವೃತ್ತಿಗೆ ಪೂರಕವಾದ ಶಿಕ್ಷಣ ಪಡೆಯಲಾರಂಭಿಸಿದಳು. ಅಲ್ಲಿನ ಕ್ಲಿಕ್ ಮಾಡೆಲಿಂಗ್ ಏಜೆನ್ಸಿಗೆ ಸೇರಿ, ಅಭಿನಯ ತರಬೇತಿ ತರಗತಿಗಳಿಗೂ ಸೇರಿಕೊಂಡಳು. "ಸ್ಕ್ರೀನ್ ಆಕ್ಟರ್ಸ್ ಗಿಲ್ಡ್"ಗೆ ರಾಬರ್ಟ್ಸ್ ಸೇರಲು ಹೋದಾಗ ಅಲ್ಲಿ ಜೂಲೀ ರಾಬರ್ಟ್ಸ್ ಎಂಬ ಹೆಸರಿನವಳೊಬ್ಬಳು ಆಗಲೇ ಸೇರಿದ್ದುದರಿಂದ ತನ್ನ ಮೂಲ ಹೆಸರಾದ ಜೂಲಿಯಾ ರಾಬರ್ಟ್ಸ್ ಎಂಬ ಹೆಸರಿನಲ್ಲೇ ಆ ಸಂಘಕ್ಕೆ ಸೇರಿದಳು. ತಾನು ಚಲನಚಿತ್ರದ ಸೆಟ್ ಗಳಿಗೆ ಹೋಗುವಾಗಲೆಲ್ಲಾ ತನ್ನ ಜೊತೆ ಕರೆದೊಯ್ಯುತ್ತಿದ್ದ, ರಾಬರ್ಟ್ಸ್ ಳ ಅಣ್ಣನ ಮಗಳಾದ ಎಮ್ಮಾ ರಾಬರ್ಟ್ಸ್ ಸಹ ತನ್ನ ತಂದೆ ಮತ್ತು ಚಿಕ್ಕಮ್ಮಂದಿರೊಂದಿಗೆ ಅಭಿನಯ ಕ್ಷೇತ್ರದಲ್ಲಿ ತೊಡಗಿಕೊಂಡಳು.
1986–1989
ರಾಬರ್ಟ್ಸ್, ತನ್ನ ಅಣ್ಣ ಎರಿಕ್ ನೊಡನೆ, ಬ್ಲಡ್ ರೆಡ್ ಚಿತ್ರದಲ್ಲಿ ಸಹನಟಿಯ ಪಾತ್ರ ನಿರ್ವಹಿಸುವುದರ ಮೂಲಕ ಚಲನಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದಳು.(ಅವಳಿಗೆ ಎರಡೇ ಪದ ಹೇಳುವಷ್ಟು ಅವಕಾಶವಿತ್ತಷ್ಟೆ). ಆ ಚಿತ್ರವು 1987ರಲ್ಲೇ ಚಿತ್ರೀಕರಣಗೊಂಡರೂ ಬಿಡುಗಡೆಯಾದದ್ದು 1898ರಲ್ಲಿ. ಫೆಬ್ರವರಿ ೧೩, 1987ರಂದು ಪ್ರಸಾರವಾದ ಕ್ರೈಮ್ ಸ್ಟೋರಿ ಯ ಮೊದಮೊದಲ ದಿನಗಳಲ್ಲೇ ಆ ಕಾರ್ಯಕ್ರಮದ "ದ ಸರ್ವೈವರ್" ಎಂಬ ಸಂಚಿಕೆಯ ಮೂಲಕ, ಡೆನಿಸ್ ಫರೀನಾಳೊಡನೆ, ಅತ್ಯಾಚಾರಕ್ಕ್ಕೆ ಬಲಿಯಾದ ಬಾಲಕಿಯ ಪಾತ್ರದಲ್ಲಿ ರಾಬರ್ಟ್ಸ್ ಮೊದಲ ಬಾರಿಗೆ ಟಿವಿಯಲ್ಲಿ ಕಾಣಿಸಿಕೊಂಡಳು. ಸಿಸಾಮಿ ಸ್ಟ್ರೀಟ್ ನಲ್ಲಿ ಎಲ್ಮೋ ಎಂಬ ಪಾತ್ರದ ಎದುರಾಗಿ ಅಭಿನಯಿಸಿದ ರಾಬರ್ಟ್ಸ್ ತನ್ನ ಭಾವನೆಗಳನ್ನು ಬದಲಾಯಿಸುವ ಸಾಮರ್ಥ್ಯವನ್ನು ಪ್ರಬುದ್ಧವಾಗಿ ಪ್ರದರ್ಶಿಸಿದಳು. 1988ರಲ್ಲಿ ಸ್ವತಂತ್ರ ಚಲನಚಿತ್ರವಾದ ಮಿಸ್ಟಿಕ್ ಪಿಝಾ  ದಲ್ಲಿನ ಅಭಿನಯದ ಮೂಲಕ ರಾಬರ್ಟ್ಸ್ ಚಿತ್ರರಸಿಕರ ಮನ ಸೆಳೆದಳು; ಅದೇ ವರ್ಷ ಮಿಯಾಮಿ ವೈಸ್ ನ 4ನೆಯ ಆವೃತ್ತಿಯ ಕಡೆಯ ಪ್ರದರ್ಶನದಲ್ಲಿಯೂ ಅಭಿನಯಿಸಿದಳು. ನಂತರದ ವರ್ಷದಲ್ಲಿ ಸ್ಟೀಲ್ ಮ್ಯಾಗ್ನೋಲಿಯಾಸ್ ಚಿತ್ರದಲ್ಲಿ ಮಧುಮೇಹವಿರುವ ಸಣ್ಣ ಪ್ರಾಯದ ವಧುವಿನ ಪಾತ್ರದಲ್ಲಿ ನೀಡಿದ ಅಭಿನಯಕ್ಕೆ ಅವಳ ಹೆಸರನ್ನು ಅಕಾಡಮಿ ಪ್ರಶಸ್ತಿಗಾಗಿ (ಅತ್ಯುತ್ತಮ ಸಹನಟಿ ಪ್ರಶಸ್ತಿಗಾಗಿ)ಸೂಚಿಸಲಾಗಿತ್ತು.
1990–2000
1990ರ, ರಿಚರ್ಡ್ ಗೆರೆಯೊಡನೆ ಅಭಿನಯಿಸಿದ, ಸಿಂಡ್ರೆಲಾ ಪಿಗ್ಮಾಲಿಯನ್ ರೀತಿಯ ಕಥೆ ಹೊಂದಿದ, ಪ್ರೆಟಿ ವುಮನ್ ಚಿತ್ರದ ಮೂಲಕ ರಾಬರ್ಟ್ಸ್ ವಿಶ್ವದಾದ್ಯಂತ ಚಿತ್ರರಸಿಕರಿಗೆ ಪರಿಚಯವಾದಳು. ಈ ಪಾತ್ರ ವಹಿಸಲು ಮೊದಲ ಆಯ್ಕೆಗಳಾದ ಮಾಲಿ ರಿಂಗ್ ವಾಲ್ಡ್ ಮತ್ತು ಮೆಗ್ ರಿಯಾನ್ ಇಬ್ಬರೂ ಈ ಪಾತ್ರವನ್ನು ತಿರಸ್ಕರಿಸಿದ ಕಾರಣ ರಾಬರ್ಟ್ಸ್ ಈ ಪಾತ್ರವನ್ನು ಪಡೆದಳು. ಈ ಪಾತ್ರವು ಅವಳಿಗೆ ಅತ್ಯುತ್ತಮ ಅಭಿನೇತ್ರಿ ಎಂದು ಎರಡನೆಯ ಆಸ್ಕರ್ ಮೆಚ್ಚುಗೆ ಗಳಿಸಿಕೊಟ್ಟಿತು. ಬಾಕ್ಸ್ ಆಫೀಸ್ ನಲ್ಲಿ ಯಶ ಗಳಿಸಿದ ರಾಬರ್ಟ್ಸ್ ಳ ಮುಂದಿನ ಚಿತ್ರ ರೋಮಾಂಚಕವಾದ "ಸ್ಲೀಪಿಂಗ್ ವಿತ್ ದ ಎನಮಿ ". ಬುದ್ಧಿಸ್ಥಿಮಿತವಿಲ್ಲದ ಗಂಡನೊಡನೆ ಜೀವನ ಸಾಗಿಸಲಾಗದೆ, ಜರ್ಝರಿತಳಾದ ಹೆಣ್ದೊಬ್ಬಳು, ಪತಿ ಪ್ಯಾಟ್ರಿಕ್ ಬರ್ಗಿನ್ ನಿಂದ ತಪ್ಪಿಸಿಕೊಂಡು ಹೋಗಿ ಇಯೋವಾದಲ್ಲಿ ಹೊಸ ಬದುಕನ್ನು ಆರಂಭಿಸುವ ಪಾತ್ರವದು. 1991ರಲ್ಲಿ ಸ್ಟೀವನ್ ಸ್ಪೀಲ್ ಬರ್ಗ್ರ ಹುಕ್ ಚಿತ್ರದಲ್ಲಿ ಟಿಂಕರ್ ಬೆಲ್ ಳ ಪಾತ್ರವನ್ನು ಮಾಡಿ, ಅದೇ ವರ್ಷ ಡೈಯಿಂಗ್ ಯಂಗ್  ಚಿತ್ರದಲ್ಲಿ ನರ್ಸ್ ಆಗಿ ಅಭಿನಯಿಸಿದಳು. ನಂತರದ ಎರಡು ವರ್ಷಗಳಲ್ಲಿ ರಾಬರ್ಟ್ ಆಲ್ಟ್ ಮನ್ ರ ದ ಪ್ಲೇಯರ್  (1992)ಎಂಬ ಚಿತ್ರದಲ್ಲಿನ ಚಿಕ್ಕ ಪಾತ್ರವೊಂದರ ಹೊರತಾಗಿ ಯಾವುದೇ ಚಿತ್ರದಲ್ಲಿ ಅಭಿನಯಿಸಲಿಲ್ಲ. 1993ರ ಆದಿಯಲ್ಲಿ ಅವಳು ಪೀಪಲ್ ಪತ್ರಿಕೆಯ ಮುಖಪುಟಕ್ಕೆ ವಸ್ತುವಾಗಿದ್ದು, "ಜೂಲಿಯಾ ರಾಬರ್ಟ್ಸ್ ಗೆ ಏನಾಯಿತು?" ಎಂಬ ಶೀರ್ಷಿಕಾಬರಹವೊಂದು ಪ್ರಕಟವಾಯಿತು.
1993ರಲ್ಲಿ ಜಾನ್ ಗ್ರಿಷಮ್ ರ ಕಾದಂಬರಿಯಾಧಾರಿತ ಯಶಸ್ವೀ ಚಿತ್ರ ದ ಪೆಲಿಕಾನ್ ಬ್ರೀಫ್ ನಲ್ಲಿ ಡೆನ್ಝೆಲ್ ವಾಷಿಂಗ್ಟನ್ ನೊಡನೆ ಸಹನಟಿಯಾಗಿ ಅಭಿನಯಿಸಿದಳು. ಲಿಯಾಮ್ ನೀಸನ್ ನೊಡನೆ ಸಹ ಅವಳು 1996ರಲ್ಲಿ ಮೈಕೆಲ್ ಕಾಲಿನ್ಸ್ ಎಂಬ ಚಿತ್ರದಲ್ಲಿ ಅಭಿನಯಿಸಿದಳು. 1995ರಲ್ಲಿ ಫ್ರೆಂಡ್ಸ್ ನ ಎರಡನೆಯ ಆವೃತ್ತಿ(ಕಂತು ೧೩ "ದ ಒನ್ ಆಪ್ಟರ್ ದ ಸೂಪರ್ ಬೌಲ್")ಯಲ್ಲಿ ಕಾಣಿಸಿಕೊಂಡಳು. ನಂತರದ ಹಲವು ವರ್ಷಗಳು ಅವಳು ಎಡೆಬಿಡದೆ ಸ್ಟೀಫನ್ ಫ್ರಿಯರ್ಸ್ ರವರ ಮೇರಿ ರೀಲಿ ಯಂತಹ(1996) ಹಲವಾರು ವಿಮರ್ಶೆ ಮತ್ತು ಗಳಿಕೆಗಳಲ್ಲಿ ಸೋತ ಚಿತ್ರಗಳಲ್ಲಿ ಅಭಿನಯಿಸಿದಳು. ಇವೆಲ್ಲಾ ಸೋಲುಗಳನ್ನು ಎದೆಗುಂದದೆ ಎದುರಿಸಿ ಮುಂದುವರೆದ ರಾಬರ್ಟ್ಸ್ 1997ರಲ್ಲಿ ಮೈ ಬೆಸ್ಟ್ ಫ್ರೆಂಡ್'ಸ್ ವೆಡ್ಡಿಂಗ್ ಚಿತ್ರದಲ್ಲಿ ಅಭಿನಯಿಸಿದ್ದು, ಚಿತ್ರವು ಹಣಗಳಿಕೆ ಮತ್ತು ವಿಮರ್ಶೆ ಎರಡರಲ್ಲೂ ಭೇಷ್ ಎನಿಸಿಕೊಂಡಿತು. 1999ರ ನಾಟಿಂಗ್ ಹಿಲ್ ಎಂಬ ಚಿತ್ರದಲ್ಲಿ ರಾಬರ್ಟ್ಸ್ ಹಗ್ ಗ್ರಾಂಟ್ ನೊಡನೆ ಅಭಿನಯಿಸಿದಳು. ಅದೇ ವರ್ಷ ಅವಳು ರಿಚರ್ಡ್ ಗೆರೆಯೊಂದಿಗಿನ ತನ್ನ ಎರಡನೆಯ ಚಿತ್ರವಾದ ರನವೇ ಬ್ರೈಡ್  ನಲ್ಲೂ ಮಿಂಚಿದಳು. ಲಾ & ಆರ್ಡರ್ ಎಂಬ ಟೆಲಿಸೀರಿಯಲ್ ನ "ಎಂಪೈರ್" ಎಂಬ ಸಂಚಿಕೆಯಲ್ಲಿ ರಾಬರ್ಟ್ಸ್ ಅತಿಥಿ ನಟಿಯಾಗಿ ಆ ಸೀರಿಯಲ್ ನ ಪ್ರಮುಖ ಪಾತ್ರಧಾರಿ ಬೆಂಜಮಿನ್ ಬ್ರೆಟ್ (ಅಂದಿನ ಅವಳ ಆಪ್ತ ಗೆಳೆಯ)ನೊಂದಿಗೆ ಕಾಣಿಸಿಕೊಂಡಳು. ಅಂತೆಯೇ 1999ರಲ್ಲಿ ಸೂಸನ್ ಸಾರಂಡಾನ್ ಳೊಡನೆ ಸ್ಟೆಪ್ ಮಾಮ್ ಎಂಬ ವಿಮರ್ಶಾತ್ಮಕವಾಗಿ ಪ್ಯಾನ್ ಮಾಡಲ್ಪಟ್ಟ  ಚಿತ್ರದಲ್ಲೂ ಅಭಿನಯಿಸಿದಳು.
2001–2005
thumb|right|300px|ಓಷನ್'ಸ್ ಇಲೆವೆನ್ ನ ಪಾತ್ರವರ್ಗವಾದ ಬ್ರ್ಯಾಡ್ ಪಿಟ್, ಜಾರ್ಜ್ ಕ್ಲೂನೀ, ಮ್ಯಾಟ್ ಡಮಾನ್, ಆಂಟಿ ಗಾರ್ಸಿಯಾ, ರಾಬರ್ಟ್ಸ್ ನಿರ್ದೇಶಕ ಸ್ಟೀವನ್ ಸಾಡರ್ ಬರ್ಗ್ ನೊಡನೆ. ಡಿಸೆಂಬರ್ 2001ರಲ್ಲಿ. 2001ರಲ್ಲಿ ರಾಬರ್ಟ್ಸ್ [[ಪೆಸಿಫಿಕ್ ಗ್ಯಾಸ್ & ಎಲೆಕ್ಟ್ರಿಕ್ ಎಂಬ ಶಕ್ತಿ ಸಂಪನ್ಮೂಲದ ದೈತ್ಯಸಂಸ್ಥೆಯ ವಿರುದ್ಧ ಯಶಸ್ವಿಯಾಗಿ ದಾವೆ ಹಾಕಿ ಗೆಲ್ಲಲು ಸಹಾಯ ಮಾಡಿದ ಎರಿನ್ ಬ್ರೋಕೋವಿಚ್ ನ ಪಾತ್ರಕ್ಕೆ ಜೀವತುಂಬಿ ಅಭಿನಯಿಸಿದುದನ್ನು ಮೆಚ್ಚಿ ಅವಳಿಗೆ ಅಕಾಡಮಿಯ ಅತ್ತ್ಯುತ್ತಮ ನಟಿ ಪ್ರಶಸ್ತಿ]]ನೀಡಲಾಯಿತು. ತರುವಾಯದ ವರ್ಷದಲ್ಲಿ ಡೆನ್ಝೆಲ್ ವಾಷಿಂಗ್ಟನ್ ಗೆ ಅತ್ತ್ಯುತ್ತಮ ನಟ ಪ್ರಶಸ್ತಿ ನೀಡುವ ಸಂದರ್ಬದಲ್ಲಿ, ಟಾಮ್ ಕಾಂಟಿಯು ಅಲ್ಲಿ ಇಲ್ಲದಿರುವುದು ಅವಳಿಗೆ ಸಂತಸ ತಂದಿದೆ ಎಂದು ತಪ್ಪು ಹೆಸರು ಹೇಳಿ ಪೇಚಿಗೆ ಬಿದ್ದಳು. ಅವಳು ಹೇಳಹೊರಟಿದ್ದು ಬಿಲ್ ಕಾಂಟಿ ಎಂಬ ನಿರೂಪಕನ ಬಗ್ಗೆ; ಆತ ಹಿಂದಿನ ವರ್ಷ ರಾಬರ್ಟ್ಸ್ ಆಸ್ಕರ್ ಪ್ರಶಸ್ತಿ ಪಡೆದಾಗ ಮಾತನಾಡತೊಡಗಿದುದನ್ನು ಅವಸರದಿಂದ ಮುಗಿಸಲು, ಕಡಿತಗೊಳಿಸಲು, ಯತ್ನಿಸುತ್ತಿದ್ದ - ಆದರೆ ಪ್ರಮಾದವಶಾತ್ ಅವನ ಹೆಸರಿನ ಬದಲು ಈ ಸ್ಕಾಟಿಷ್ ನಟನ ಹೆಸರನ್ನು ಉಚ್ಚರಿಸಿಬಿಟ್ಟಳು. ಎರಿನ್ ಬ್ರೋಕೋವಿಚ್ ಚಿತ್ರ ನಿರ್ದೇಶಿಸಿದ ಸ್ಟೀವನ್ ಸಾಡರ್ ಬರ್ಗ್ ರೊಡನೆ ರಾಬರ್ಟ್ಸ್ ಮತ್ತೂ ಮೂರು ಚಿತ್ರಗಳಲ್ಲಿ ಭಾಗಿಯಾದಳು; ಓಷನ್'ಸ್ ಇಲೆವೆನ್  (2001), ಫುಲ್ ಫ್ರಂಟಲ್  (2002) ಮತ್ತು ಓಷನ್'ಸ್ ಟ್ವೆಲ್ವ್  (2004)ಆ ಮೂರು ಚಿತ್ರಗಳು. ನಂತರ 2001ರಲ್ಲಿ ರೋಡ್ ಗ್ಯಾಂಗ್ ಸ್ಟರ್ ಕಾಮೆಡಿ ದ ಮೆಕ್ಸಿಕನ್ ಚಿತ್ರದಲ್ಲಿ ಅಭಿನಯಿಸುವುದರ ಮೂಲಕ ತನ್ನ ಬಹಳ ಕಾಲದ ಗೆಳೆಯ ಬ್ರ್ಯಾಡ್ ಪಿಟ್ ನೊಡನೆ ನಟಿಸುವ ಅವಕಾಶ ದೊರೆತಂತಾಯಿತು. 2005ರಲ್ಲಿ ಡ್ರೀಮ್ ಗರ್ಲ್ ಎಂಬ, ಡೇವ್ ಮ್ಯಾಥ್ಯೂಸ್ ಬ್ಯಾಂಡ್ ನ ಯಶಸ್ವಿ ಸಿಂಗಲ್ (ರೆಕಾರ್ಡ್) ಸಂಗೀತದ ವೀಡಿಯೋದಲ್ಲಿ ರಾಬರ್ಟ್ಸ್ ಪಾಲ್ಗೊಂಡಳು.
2006ರಿಂದ ಇಂದಿನವರೆಗೆ
ದ ಅಂಟ್ (Ant) ಬುಲಿ ಮತ್ತು ಚಾರ್ಲೊಟ್ಟೆ'ಸ್ ವೆಬ್  ಎಂಬ ಎರಡು ರಾಬರ್ಟ್ಸ್ ಚಿತ್ರಗಳು 2006ರಲ್ಲಿ ತೆರೆಕಂಡವು. ಎರಡೂ ಚಿತ್ರಗಳು ಕಾರ್ಟೂನ್ ಚಿತ್ರಗಳಾಗಿದ್ದು ಅವುಗಳಿಗೆ ರಾಬರ್ಟ್ಸ್ ಧ್ವನಿಯಾಧಾರಿತ ನಟನೆಯನ್ನು ಧಾರೆಯೆರೆದಳು. ಅವಳ ಮುಂದಿನ ಚಿತ್ರವು CBS ನ ಮಾಜಿ ಪತ್ರಕರ್ತ ಜಾರ್ಜ್ ಕ್ರೈಲ್ ಬರೆದ ಕೃತಿಯಾಧಾರಿತ, ಮೈಕ್ ನಿಕೋಲ್ಸ್ ನಿರ್ದೇಶಿತ ಹಾಗೂ ಟಾಮ್ ಹ್ಯಾಂಕ್ಸ್ ಮತ್ತು ಫಿಲಿಪ್ ಸೈಮರ್ ಹಾಫ್ ಮನ್ ಅಭಿನಯಿಸಿದ ಚಾರ್ಲೀ ವಿಲ್ಸನ್'ಸ್ ವಾರ್ ಎಂಬುದು; ಅದು ಡಿಸೆಂಬರ್ 21, 2007ರಂದು ಬಿಡುಗಡೆಯಾಯಿತು. ಫೆಬ್ರವರಿ 2008ರ ಬರ್ಲಿನ್ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ರಿಯಾನ್ ರೀನಾಲ್ಡ್ಸ್ ಮತ್ತು ವಿಲ್ಲೆಮ್ ಡಫೋರೊಡನೆ ನಟಿಸಿದ ಫೈರ್ ಫ್ಲೈಸ್ ಇನ್ ದ ಗಾರ್ಡನ್  ಬಿಡುಗಡೆಯಾಯಿತು.
ಏಪ್ರಿಲ್ 19, 2006ರಂದು, ರಿಚರ್ಡ್ ಗ್ರೀನ್ ಬರ್ಗ್ ರವರ 1997ರ ನಾಟಕ ತ್ರೀ ಡೇಸ್ ಆಫ್ ರೈನ್ ಅನ್ನು ಮತ್ತೆ ಆಡಲು ತೆಗೆದುಕೊಂಡಾಗ ಅದರಲ್ಲಿನ ನ್ಯಾನ್ ಎಂಬ ಪಾತ್ರವನ್ನು, ಬ್ರ್ಯಾಡ್ಲೀ ಕೂಪರ್ ಮತ್ತು ಪಾಲ್ ರಡ್ ರೊಡನೆ, ಅಭಿನಯಿಸಿದಳು. ಮೊದಲ ವಾರ ದಲ್ಲೇ ನಿವ್ವಳ US$1 ಮಿಲಿಯನ್ ಅನ್ನು ಟಿಕೆಟ್ ಮಾರಾಟದ ಮೂಲಕ ಗಳಿಸಿದ ಈ ನಾಟಕವು ನಡೆದಷ್ಟು ದಿನವೂ ಲಾಭದಾಯಕವಾಗಿದ್ದರೂ,ರಾಬರ್ಟ್ಸ್ ಳ ಅಭಿನಯವು ಟೀಕೆಗೆ ಗುರಿಯಾಯಿತು. ನ್ಯೂ ಯಾರ್ಕ್ ಟೂಮ್ಸ್ ನ ವಿಮರ್ಶಕ ಬೆನ್ ಬ್ರ್ಯಾಂಟ್ಲಿಯು ಅವಳು "ತನ್ನಲ್ಲೇ ಹುದುಗಿಕೊಳ್ಳುವ ಗುಣದ ಹಿಡಿತಕ್ಕೆ ಸಿಲುಕಿ ಅಧೀರಳಾಗಿದ್ದಳು,(ವಿಶೇಷತಃ ಮೊದಲ ಅಂಕದಲ್ಲಿ) ನಾಟಕದ ಇತರ ಎರಡು ಪಾತ್ರಗಳ ಬಗ್ಗೆ ಕೊಂಚ ಮಾತ್ರ ತಿಳಿದಿದ್ದಳು" ಎಂದು ಟೀಕಿಸಿದನು  . 'ಬ್ರ್ಯಾಂಟ್ಲಿಯು "ಗ್ರೀನ್ ಬರ್ಗ್ ರ ಚಿಕ್ಕದಾದ, ಚೊಕ್ಕವಾದ ನಾಟಕವ"ದ ನಿರ್ಮಾಣವನ್ನೂ ಟೀಕೆ ಮಾಡುತ್ತಾ "ಇಂತಹ ಭಾವನಾರಹಿತ, ಹರಕು ಹರಕಾದ, ಜೋ ಮ್ಯಾಂಟೆಲೋ ನಿರ್ದೇಶನದ, ಈ ಪ್ರದರ್ಶನದಿಂದ ಅದರಲ್ಲಿರಬಹುದಾದ ಕಲಾತ್ಮಕ ಗುಣಗಳನ್ನು ಅರಿಯುವುದು ಅಸಾಧ್ಯವೇ ಸೈ" ಎಂದನು. ತ್ರೀ ಡೇಸ್ ಆಫ್ ರೈನ್  ಟೋನಿ ಪ್ರಶಸ್ತಿಗಾಗಿ, ರಂಗಸಜ್ಜಿಕೆಯ ವಿಭಾಗದಲ್ಲಿ, ಎರಡು ನಾಮನಿರ್ದೇಶನಗಳನ್ನು ಪಡೆಯಿತು.  2009ರಲ್ಲಿ ಲ್ಯಾಂಕೋಮ್ ಕಂಪನಿಯು ಜೂಲಿಯಾ ರಾಬರ್ಟ್ಸ್ ತನ್ನ ಕಂಪನಿಯ ಗ್ಲೋಬಲ್ ರಾಯಭಾರಿಯಾಗುವರೆಂದು ಘೋಷಿಸಿತು. ರಾಬರ್ಟ್ಸ್ ಕ್ಲೈವ್ ಓವನ್ ರೊಡನೆ ಅಭಿನಯಿಸಿದ ಹಾಸ್ಯ-ರೋಚಕ ಚಿತ್ರ  ಡ್ಯೂಪ್ಲಿಸಿಟಿದ ಪಾತ್ರಕ್ಕೆ ತನ್ನ ಜೀವನದ ಏಳನೆಯ ಗೋಲ್ಡನ್ ಗ್ಲೋಬ್ ನಾಮನಿರ್ದೇಶನವನ್ನು ಪಡೆದಳು.  2010ರಲ್ಲಿ ಅವಳು ಸಂಗೀತಗಾರರ ಪ್ರಣಯ-ಹಾಸ್ಯ ಪ್ರಧಾನ ಚಿತ್ರ ವಾದ ವ್ಯಾಲೆಂಟೈನ್ಸ್ ಡೇ ನಲ್ಲಿ ಶಿರ್ಲೀ ಮೆಕ್ಲೈನ್. ಕ್ಯಾಥೀ ಬೇಟ್ಸ್ ಮತ್ತು ಕ್ವೀನ್ ಲತೀಫಾ ರೊಡನೆ ಹಾಗೂ ಚಲನಚಿತ್ರರೂಕ್ಕೆ ಅಳವಡಿಸಲ್ಪಡುವ ಈಟ್, ಪ್ರೇ, ಲವ್ ನಲ್ಲಿ ಪಾತ್ರವಹಿಸಲಿದ್ದಾಳೆ.'' '
ಅಮೆರಿಕನ್ ಗರ್ಲ್ ಚಲನಚಿತ್ರಗಳು
ರಾಬರ್ಟ್ಸ್ ತನ್ನ ತಂಗಿ ಲಿಸಾಳ ಜೊತೆ ನಿರ್ವಾಹಕ ನಿರ್ಮಾಪಕಿಯಾಗಿ ಸೇರಿ ಅಮೆರಿಕನ್ ಗರ್ಲ್ ನ ಹಲವಾರು ಪುಸ್ತಕಗಳನ್ನು ಚಲನಚಿತ್ರಕ್ಕೆ ಅಳವಡಿಸಿಕೊಳ್ಳುವುದರ ಮೂಲಕ ಅ ಪುಸ್ತಕಗಳಿಗೆ ಜೀವತುಂಬಿದಳು. ಆ ಕಂಪನಿಯ ಉತ್ಪಾದನಾ ಮತ್ತು ಸೇವಾ ಯೋಜನೆಗಳ ಗುರಿ ಅಮೆರಿಕನ್ ಇತಿಹಾಸದ ವಿವಿಧ ಕಾಲಘಟ್ಟಗಳ, ಬೊಂಬೆಗಳಾಗಿ ಬಿಂಬಿತವಾದ ಅಥವಾ ಕಥೆಗಳಲ್ಲಿ, ಅದರಲ್ಲೂ ಪುಸ್ತಕಗಳಲ್ಲಿ ಮತ್ತು ಚಲನಚಿತ್ರಗಳಲ್ಲಿ ವರ್ಣಿಸಲ್ಪಟ್ಟ, ಹದಿಹರೆಯಕ್ಕೆ ಮುಂಚಿನ ಹುಡುಗಿಯರ ಪಾತ್ರಗಳು. ಆ ಕಂಪನಿಯ ಹೆಗ್ಗಳಿಕೆಯೆಂದರೆ ಚರಿತ್ರಾರ್ಹವಾದ ೧೮-ಅಂಗುಲದ, ಪುಸ್ತಕ ಮತ್ತು ಪರಿಕರಗಳನ್ನು ಹೊಂದಿರುವಂತಹ, ಬೊಂಬೆಗಳ ಸಂಗ್ರಹ. ರಾಬರ್ಟ್ಸ್ ನಾಲ್ಕು ಚಲನಚಿತ್ರಗಳನ್ನು ನಿರ್ಮಿಸಿದ್ದಾಳೆ.
ಸಂಬಂಧಗಳು
ರಾಬರ್ಟ್ಸ್ ಳ ವೈಯಕ್ತಿಕ ಜೀವನವು ಆಗಾಗ್ಗೆ ಜನಮನ ಸೆಳೆಯುತ್ತಿತ್ತು. ಅವಳು ಹಲವಾರು ಖ್ಯಾತ ಪುರುಷರೊಂದಿಗೆ ಪ್ರಣಯಭರಿತ ಸಂಬಂಧಗಳನ್ನು ಹೊಂದಿದ್ದಳೆಂದು ವರದಿಗಳಿದ್ದು, ಲಿಯಾಮ್ ನೀಸನ್, ಡೈಲಾನ್ ಮೆಕ್ಡರ್ಮಾಟ್, ಕೀಫರ್ ಸದರ್ ಲ್ಯಾಂಡ್, ಲೈಲ್ ಲೊವೆಟ್, ಮ್ಯಾಥ್ಯೂ ಪೆರಿ, ಮತ್ತು ಬೆಂಜಮಿನ್ ಬ್ರ್ಯಾಟ್ ರೊಂದಿಗೆ ಅವಳ ಹೆಸರನ್ನು ಜೋಡಿಸಲಾಗಿದೆ. ಸ್ಟೀಲ್ ಮ್ಯಾಗ್ನೋಲಿಯಾಸ್ ನ ಸಹನಟ ಮೆಕ್ಡರ್ಮಾಟ್ ನೊಂದಿಗೆ ಕೆಲಕಾಲ ಅವಳ ವಿವಾಹ ನಿಶ್ಚಯವಾಗಿತ್ತು. ಸದರ್ ಲ್ಯಾಂಡ್ ನನ್ನು ಅವಳು ಭೇಟಿಯಾದದ್ದು 1990ರಲ್ಲಿ ಅವನು ತನ್ನ ಸಹನಟನಾಗಿ ಫ್ಲಾಟ್ ಲೈನರ್ಸ್ ನಲ್ಲಿ ಅಭಿನಯಿಸಲು ಬಂದಾಗ. ಆಗಸ್ಟ್ 1990ರಲ್ಲಿ ರಾಬರ್ಟ್ಸ್ ಮತ್ತು ಸದರ್ ಲ್ಯಾಂಡ್ ತಾವು ವಿವಾಹವಾಗುವುದಾಗಿ ಪ್ರಕಟಿಸಿ, ಸ್ಟುಡಿಯೋ-ರೂಪಿತವಾದ ಅದ್ಧೂರಿ ರೀತಿಯಲ್ಲಿ ಜೂನ್ 14, 1991ರಂದು ಮದುವೆಯಾಗಲು ನಿರ್ಧರಿಸಿದರು. ಮದುವೆಗೆ ಮೂರು ದಿನಗಳಿರುವಾಗ ರಾಬರ್ಟ್ಸ್ ವಿವಾಹವಾಗಲು ನಿರಾಕರಿಸಿದಳು. ನಂತರ ರಾಬರ್ಟ್ಸ್ ಸದರ್ ಲ್ಯಾಂಡ್ ನ ಸ್ನೇಹಿತನಾದ ಜಾಸನ್ ಪ್ಯಾಟ್ರಿಕ್ ನೊಡನೆ ಐರ್ಲ್ಯಾಂಡ್ ಗೆ ಹೋದಳು. ಜೂನ್ 27, 1993ರಂದು ಅವಳು ಕಂಟ್ರಿ ಹಾಡುಗಾರ ಲೈಲ್ ಲೊವೆಟ್ ನನ್ನು ಮದುವೆಯಾದಳು. ಲೊವೆಟ್ ತನ್ನ ತಂಡದೊಂದಿಗೆ ಪ್ರವಾಸ ಮಾಡುತ್ತಿದ್ದಾಗ ಅವನು ತಂಗಿದ್ದ ಸ್ಥಳಕ್ಕೆ ಹತ್ತಿರವಾದ ಮರಿಯನ್, ಇಂಡಿಯಾನಾದ ಸೇಂಟ್ ಜೇಮ್ಸ್ ಲುಥೇರನ್ ಚರ್ಚ್ ನಲ್ಲಿ ಇವರ ಮದುವೆಯು ಜರುಗಿತು. ಮಾರ್ಚ್ 1995ರಲ್ಲಿ ಈ ಜೋಡಿ ಬೇರೆಯಾಗಿ, ನಂತರ ವಿಚ್ಛೇದನ ಹೊಂದಿದರು.
1998ರಲ್ಲಿ ರಾಬರ್ಟ್ಸ್ ಲಾ & ಆರ್ಡರ್ ನ ತಾರೆ ಬೆಂಜಮಿನ್ ಬ್ರ್ಯಾಟ್ ನೊಡನೆ ಓಡಾಡಲು ಆರಂಭಿಸಿದ್ದು, ರಾಬರ್ಟ್ಸ್ ಆಸ್ಕರ್ ಗಳಿಸಿದ ಮಾರ್ಚ್ 25, 2001ರ ಅಕಾಡಮಿ ಪ್ರಶಸ್ತಿ ಸಮಾರಂಭಕ್ಕೆ ಅವನೇ ಅವಳ ಬೆಂಗಾವಲಾಗಿದ್ದನು. ಮೂರು ತಿಂಗಳ ನಂತರ, ಜೂನ್ 2001ರಲ್ಲಿ, ರಾಬರ್ಟ್ಸ್ ಮತ್ತು ಬ್ರ್ಯಾಟ್ ತಮ್ಮನ್ನು ಇನ್ನು ಮುಂದೆ ಜೊಡಿ ಎಂದು ಪರಿಗಣಿಸಬಾರದೆಂದು ಹೇಳಿಕೆ ಇತ್ತರು. "ಕೋಮಲಭಾವ ಭರಿತ ಅಂತ್ಯವನ್ನು ನಮ್ಮ ಸಂಬಂಧ ತಲುಪಿದೆ" ಎಂದು ಅವಳು ತಮ್ಮ ಸಂಬಂಧದ ಬಗ್ಗೆ ಹೇಳಿಕೊಂಡಳು.
ರಾಬರ್ಟ್ಸ್ ತನ್ನ ಈಗಿನ ಪತಿಯಾದ ಕ್ಯಾಮರಾಮ್ಯಾನ್ ಡೇನಿಯಲ್ ಮಾಡರ್ ನನ್ನು 2000ದ ಇಸವಿಯಲ್ಲಿ ತಾನು ಅಭಿನಯಿಸುತ್ತಿದ್ದ ದ ಮೆಕ್ಸಿಕನ್ ಚಿತ್ರದ ಸೆಟ್ ನಲ್ಲಿ ಭೇಟಿಯಾದಳು. ಆಗ ಮಾಡರ್ ವೆರಾ ಸ್ಟೀಮ್ ಬರ್ಗ್ ಮಾಡರ್ ಳೊಂದಿಗೆ ವಿವಾಹವಾಗಿದ್ದನು. ಒಂದು ವರ್ಷದ ನಂತರ ಅವನು ತನ್ನ ವಿವಾಹವಿಚ್ಛೇದನಕ್ಕೆ ಅರ್ಜಿ ನೀಡಿ,ತತ್ಸಂಬಂದಿತ ತೀರ್ಪು ಬಂದ ನಂತರ, ರಾಬರ್ಟ್ಸ್ ಳನ್ನು ನ್ಯೂ ಮೆಕ್ಸಿಕೋದ ಟಾವೋಸ್ ನಲ್ಲಿನ ಅವಳದೇ ಆದ ನಾಡಬಂಗಲೆಯಲ್ಲಿ ಜುಲೈ 4, 2002ರಂದು ವಿವಾಹವಾದನು. ನವೆಂಬರ್ ೨೮, 2004ರಂದು ಅವರು ಅವಳಿ ಮಕ್ಕಳಾದ (ಫ್ರೆಟರ್ನಲ್ ಟ್ವಿನ್ಸ್ ಎಂದು ಕರೆಯಲ್ಪಡುವ) ಹ್ಯಾಝೆಲ್ ಪ್ಯಾಟ್ರೀಷಿಯಾ ಎಂಬ ಮಗಳು ಮತ್ತು ಫಿನ್ನಾಯಸ್ "ಫ್ಲಿನ್" ವಾಲ್ಟರ್ ಎಂಬ ಮಗನಿಗೆ ಮಾತಾಪಿತೃಗಳಾದರು. ಅವರ ಮೂರನೆಯ ಶಿಶು, ಮಗನಾದ ಹೆನ್ರಿ ಡೇನಿಯಲ್ ಮಾಡರ್, ಜೂನ್ 18, 2007ರಂದು ಲಾಸ್ ಏಂಜಲೀಸ್ ನಲ್ಲಿ ಜನಿಸಿದನು.
ಸಹಾಯಾರ್ಥಗಳು
ರಾಬರ್ಟ್ಸ್ ತನ್ನ ಸಮಯ ಮತ್ತು ಸಂಪನ್ಮೂಲಗಳನ್ನು UNICEF ಮತ್ತು ಇತರ ಪರೋಪಕಾರಿ ಸಂಸ್ಥೆಗಳೊಂದಿಗೆ ಹಲವಾರು ಬಾರಿ ಹಂಚಿಕೊಂಡಿದ್ದಾಳೆ. 1995ರ ಬೇಸಿಗೆಯಲ್ಲಿ, UNICEFನ ಉತ್ಸಾಹೀ ಬೆಂಬಲಿಗಳಾದ ರಾಬರ್ಟ್ಸ್ ತಾನು ಆ ಪರೋಪಕಾರಿ ಸಂಸ್ಥೆಯ ಬಹಳ ದೀನ ಪರಿಸ್ಥಿತಿಯಲ್ಲಿರುವ ದಾನ ಪಡೆಯುವವರನ್ನು ಭೇಟಿಯಾಗಲು ಬಯಸಿದಳು. ಮೇ 10ರಂದು ಪೋರ್ಟ್-ಆ-ಪ್ರಿನ್ಸ್ ಗೆ ಬಂದ ಅವಳು "ನನ್ನಿಂದ ನಾನೇ ಶಿಕ್ಷಣ ಪಡೆಯಲು ಬಂದೆ" ಎಂದಳು. ಅವಳು ಕಂಡ ಬಡತನ ಬಹಳ ಕಡುವಾಗಿತ್ತು. "ನನ್ನ ಹೃದಯ ಛಿದ್ರವಾದಂತೆನ್ನಿಸುತ್ತಿದೆ" ಎಂದಳವಳು. UNICEF ಅಧಿಕಾರಿಗಳು ರಾಬರ್ಟ್ಸ್ ಳ ಆರು ದಿನಗಳ ಭೇಟಿಯು ದಾನದ ಹೊಳೆಯನ್ನೇ ಹರಿಸುವುದೆಂದು ಆಶಿಸಿದ್ದರು; $10 ಮಿಲಿಯನ್ ಗಳನ್ನು ದೇಣಿಗೆಯಾಗಿ ನೀಡಲು ಅವರಿಂದ ಬೇಡಿಕೆ ಬಂದಿತ್ತು.
2000ದಲ್ಲಿ ಲಾಸ್ ಏಂಜಲೀಸ್, ಬಾಲ್ಟಿಮೋರ್ ಮತ್ತು ಬ್ಯೂಯಾರ್ಕ್ ಗಳಲ್ಲಿ ಚಿತ್ರೀಕರಣಗೊಂಡ ರೆಟ್ ಸಿಂಡ್ರೋಮ್ ಎಂಬ ನರಮಂಡಲವೃದ್ಧಿದೋಷದ ಬಗ್ಗೆ ಸೈಲೆಂಟ್ ಏಂಜಲ್ಸ್ ಎಂಬ ಪ್ರಾತ್ಯಕ್ಷಿಕೆಗೆ ನಿರೂಪಣೆ ನೀಡಿದಳು. ಆ ರೋಗದ ಬಗ್ಗೆ ಜನರಿಗೆ ತಿಳುವಳಿಕೆ ಮೂಡಿಸಲು ಆ ಪ್ರಾತ್ಯಕ್ಷಿಕೆಯನ್ನು ರೂಪಿಸಲಾಗಿತ್ತು. ಜುಲೈ 2006ರಲ್ಲಿ ಅರ್ಥ್ ಬಯೋಫ್ಯೂಯಲ್ಸ್ ರಾಬರ್ಟ್ಸ್ ತಮ್ಮ ಸಂಸ್ಥೆಯ ವಿಚಾರವಿನಿಮಯಕಾರ್ತಿಯೆಂದೂ, ಮರುಬಳಕೆ ಮಾಡಲಾಗುವ ಇಂಧನಗಳ ಪ್ರಚಾರಕ್ಕಾಗಿ ಕಂಪನಿಯು ನಿರ್ಮಿಸಿದ ನೂತನ ಸಲಹಾಸಮಿತಿಯ ಅಧ್ಯಕ್ಷೆಯೆಂದೂ ಸಾರಿತು.
ಕ್ರ್ಯಾಬ್ ನಿಹಾರಿಕೆ/ವಿವರಣೆ
ಕ್ರ್ಯಾಬ್ ನಿಹಾರಿಕೆ ಕ್ರಿ.ಶ. ೧೦೫೪ರಲ್ಲಿ ಸ್ಫೋಟಿಸಿದ ಸೂಪರ್ ನೋವಾದ ಉಳಿಕೆ. ಆಗ ಅದು ಸುಮಾರು ೨೩ ದಿನ ಹಗಲಿನಲ್ಲಿಯೂ ಕಾಣುವಷ್ಟು ಪ್ರಕಾಶಮಾನವಾಗಿತ್ತು. ಚೀನೀಯರು ಇದನ್ನು ದಾಖಲಿಸಿದ್ದಾರೆ. ಇದು ವೃಷಭರಾಶಿಯ ಅಂಚಿನಲ್ಲಿದೆ. ಗೂಳಿಯನ್ನು ಕಲ್ಪಿಸಿಕೊಂಡರೆ ಅದರ ಕೋಡಿನ ತುದಿಯಲ್ಲಿದೆ. ಹಬಲ್ ದೂರದರ್ಶಕ ಈ ಸ್ಫೋಟದ ವಿಸ್ತಾರವನ್ನು ತೋರಿಸಿದೆ. ಮಧ್ಯದಲ್ಲಿ ಪಲ್ಸಾರನ್ನು ಗುರುತಿಸುವುದೂ ಸಾಧ್ಯವಾಗಿದೆ.'
ವರ್ಗ:ಬಾಹ್ಯಾಕಾಶ
ಹೊಳೆಆಲೂರು
ಹೊಳೆಆಲೂರು ಎಂಬ ಊರು ರೋಣ ತಾಲ್ಲೂಕು ಗದಗ ಜಿಲ್ಲೆಗೆ ಸೇರಿದೆ. ಕನ್ನಡದ ಖ್ಯಾತ ಕವಿ ಆಲೂರು ವೆಂಕಟರಾಯರು ಇದೆ ಊರಿನವರು.
ಇದನ್ನೂ ನೋಡಿ
ವರ್ಗ:ಗದಗ್ ಜಿಲ್ಲೆ
ಯಮನ್
ವರ್ಗ:ಏಷ್ಯಾ ಖಂಡದ ದೇಶಗಳು ವರ್ಗ:ಅರಬ್ ದೇಶಗಳು
ಶೀರ್ಮಲ್
ಶೀರ್ಮಲ್ ಮೈದಾದಿಂದ ತಯಾರಿಸಲಾದ ಸೌಮ್ಯವಾಗಿ ಸಿಹಿಯಾಗಿರುವ ನಾನ್ ಆಗಿದೆ. ಇದಕ್ಕೆ ಯೀಸ್ಟ್ ಸೇರಿಸಿ ಹುದುಗು ಬರಿಸಲಾಗುತ್ತದೆ ಮತ್ತು ಇದನ್ನು ತಂದೂರ್ ಅಥವಾ ಒಲೆಯಲ್ಲಿ ಬೇಯಿಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಶೀರ್ಮಲ್‌ನ್ನು ರೋಟಿಯಂತೆ ತಯಾರಿಸಲಾಗುತ್ತಿತ್ತು. ನಾನ್ ರೋಟಿಯ ಪಾಕವಿಧಾನದಲ್ಲಿ ಬಳಸುವಂತೆ ಬಿಸಿ ನೀರಿನ ಬದಲು ಸಕ್ಕರೆ ಸೇರಿಸಿದ, ಕೇಸರಿ ಮತ್ತು ಏಲಕ್ಕಿ ಹಾಕಿ ರುಚಿಗೊಳಿಸಲಾದ ಬಿಸಿ ಹಾಲನ್ನು ಬಳಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಪುಣೆ ವಿಶ್ವವಿದ್ಯಾಲಯ
ಪುಣೆ ವಿಶ್ವವಿದ್ಯಾಲಯವು ಮಹಾರಾಷ್ಟ್ರದ ಪುಣೆ ನಗರದಲ್ಲಿದೆ. ೧೯೪೮ರಲ್ಲಿ ಇದರ ಸ್ಥಾಪನೆಯಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ವಿಶ್ವವಿದ್ಯಾಲಯಗಳು ವರ್ಗ:ಮಹಾರಾಷ್ಟ್ರದ ವಿಶ್ವವಿದ್ಯಾಲಯಗಳು
ಲಕ್ಸೆಂಬೊರ್ಗ್
ಲಕ್ಸೆಂಬರ್ಗ್ ಪಶ್ಚಿಮ ಯುರೋಪ್‌ನಲ್ಲಿನ ಒಂದು ಪುಟ್ಟ ರಾಷ್ಟ್ರ. ಸುತ್ತಲೂ ಭೂಪ್ರದೇಶಗಳಿಂದ ಆವೃತವಾಗಿರುವ ಲಕ್ಸೆಂಬರ್ಗ್ ಜರ್ಮನಿ, ಫ್ರಾನ್ಸ್‌ ಮತ್ತು ಬೆಲ್ಜಿಯಂಗಳ ನಡುವೆ ಹುದುಗಿದೆ. ಲಕ್ಸೆಂಬರ್ಗ್ ಅತ್ಯುನ್ನತ ಮಟ್ಟದಲ್ಲಿ ಅಭಿವೃದ್ಧಿ ಹೊಂದಿರುವ ರಾಷ್ಟ್ರವಾಗಿದ್ದು ವಿಶ್ವದಲ್ಲಿಯೇ ಅತಿ ಹೆಚ್ಚಿನ ತಲಾವಾರು ಆಂತರಿಕ ಉತ್ಪನ್ನ ಹೊಂದಿದೆ.
ಪೂತರೇಕು
ಪೂತರೇಕು ಆಂಧ್ರಪ್ರದೇಶ ರಾಜ್ಯದ ಒಂದು ಜನಪ್ರಿಯ ಸಿಹಿತಿಂಡಿಯಾಗಿದೆ. ಈ ಸಿಹಿ ತಿಂಡಿಯನ್ನು ಕಾಗದವನ್ನು ಹೋಲುವ ತುಂಬಾ ತೆಳುವಾದ ಅಕ್ಕಿಯ ಪಿಷ್ಟದ ಪದರದಲ್ಲಿ ಸುತ್ತಲಾಗುತ್ತದೆ ಮತ್ತು ಒಳಗೆ ಸಕ್ಕರೆ, ಒಣಫಲಗಳು ಹಾಗೂ ನಟ್‍ಗಳನ್ನು ತುಂಬಿರಲಾಗುತ್ತದೆ. ಈ ಸಿಹಿ ತಿನಿಸು ತೆಲುಗು ರಾಜ್ಯಗಳಲ್ಲಿನ ಹಬ್ಬಗಳು, ಧಾರ್ಮಿಕ ಸಂದರ್ಭಗಳು ಮತ್ತು ಮದುವೆಗಳಲ್ಲಿ ಜನಪ್ರಿಯವಾಗಿದೆ.
ಪೂತರೇಕುವನ್ನು ಜಯ ಬಿಯ್ಯಮ್ ಎಂಬ ಒಂದು ವಿಶಿಷ್ಟ ಬಗೆಯ ಅಕ್ಕಿಯ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಇದರ ಜೊತೆಗೆ ಪುಡಿ ಸಕ್ಕರೆ ಮತ್ತು ತುಪ್ಪವನ್ನು ಸೇರಿಸಲಾಗುತ್ತದೆ. ತಿನ್ನಲರ್ಹ ಲೇಪವನ್ನು ತಯಾರಿಸಲು ಮೊದಲು ಸುಮಾರು ಎರಡು ಗಂಟೆಗಳ ಕಾಲ ರುಬ್ಬಿದ ಉರುಟಕ್ಕಿಯನ್ನು ಹಿಟ್ಟಾಗಿ ಮಾಡಿಕೊಂಡು ಅದಕ್ಕೆ ನೀರು ಸೇರಿಸಿ, ಈ ದ್ರಾವಣದಲ್ಲಿ ಒಂದು ತೆಳುವಾದ ಬಟ್ಟೆಯನ್ನು ಅದ್ದಿ ಒಂದು ಬಿಸಿ ಮಡಕೆಯನ್ನು ತಲೆಕೆಳಗುಮಾಡಿ ಅದರ ಕೆಳಗೆ ಉರಿ ಹಚ್ಚಿ ಮಡಕೆಯ ಮೇಲೆ ಈ ಬಟ್ಟೆಯನ್ನು ಇರಿಸಲಾಗುತ್ತದೆ. ತಿನ್ನಲರ್ಹ ಪೊರೆಯು ಬೇಗನೇ ಮಡಕೆಯ ಮೇಲೆ ರೂಪಗೊಳ್ಳುತ್ತದೆ. .
ಉಲ್ಲೇಖಗಳು
ವರ್ಗ:ಸಿಹಿ ತಿನಿಸುಗಳು
ಜಿಎಸ್‌ಎಲ್‌ವಿಎಂ-3 ರಾಕೆಟ್‌ ಉಡಾವಣೆ
References
ವರ್ಗ:ಬಾಹ್ಯಾಕಾಶ ಅನ್ವೇಷಣೆ ವರ್ಗ: ಬಾಹ್ಯಾಕಾಶ .‎
ಕವಚ (ಚಲನಚಿತ್ರ)
ಕವಚ 2019 ರ ಕನ್ನಡ ಭಾಷೆಯ ಆಕ್ಷನ್ ಥ್ರಿಲ್ಲರ್ ಚಿತ್ರವಾಗಿದ್ದು, ಜಿ.ವಿ.ಆರ್ ವಾಸುರವರು ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ, ಇದು ಅವರ ನಿರ್ದೇಶನದ ಮೊದಲನೆಯ ಚಿತ್ರ. ಇದು 2016 ರ ಮಲಯಾಳಂ ಚಿತ್ರ ಒಪ್ಪಂ ನ ರಿಮೇಕ್ ಆಗಿದ್ದು, ಕನ್ನಡ ಮಾತನಾಡುವ ಪ್ರೇಕ್ಷಕರ ಹಿತಾಸಕ್ತಿಗೆ ತಕ್ಕಂತೆ ಚಿತ್ರಕಥೆಯಲ್ಲಿ ಬದಲಾವಣೆಗಳನ್ನು ಮಾಡಲಾಗಿದೆ. ಈ ಚಿತ್ರದಲ್ಲಿ ಶಿವ ರಾಜ್‌ಕುಮಾರ್, ಕೃತಿಕಾ ಜಯಕುಮಾರ್, ಇಶಾ ಕೊಪ್ಪಿಕರ್, ಬೇಬಿ ಮೀನಾಕ್ಷಿ ಮತ್ತು ವಸಿಷ್ಠ ಎನ್.ಸಿಂಹ ಮುಖ್ಯ ಪಾತ್ರದಲ್ಲಿದ್ದಾರೆ. ಈ ಚಿತ್ರವು 5 ಏಪ್ರಿಲ್ 2019 ರಂದು ರಾಜ್ಯದ್ಯಂತ ಬಿಡುಗಡೆಯಾಯಿತು ಮತ್ತು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.
ಕಥಾವಸ್ತು
ಜಯರಾಮ ಅಪಾರ್ಟ್ಮೆಂಟ್ ಸಂಕೀರ್ಣದಲ್ಲಿ ವಾಸಿಸುವ ಒಬ್ಬ ಕುರುಡ. ಅಲ್ಲಿ ವಾಸಿಸುವ ನಿವೃತ್ತ ಸುಪ್ರೀಂ ಕೋರ್ಟ್ ನ್ಯಾಯಾಧೀಶರು ಅವನನ್ನು ನಂಬಿ ಕೊಲೆಯಾಗುವ ಮೊದಲು ಅವನ ಮಗಳ ರಕ್ಷಕನನ್ನಾಗಿ ಮಾಡಿದಾಗ, ಜಯರಾಮನ ಪ್ರಪಂಚವು ಬದಲಾಗುತ್ತದೆ. ಅವನು ಈಗ ಪ್ರತೀಕಾರದ ಸರಣಿ ಕೊಲೆಗಾರ ವಾಸುದೇವನನ್ನು ಎದುರಿಸಬೇಕಾಗಿದೆ.
ನಿರ್ಮಾಣ
2016 ರ ನವೆಂಬರ್‌ನಲ್ಲಿ ಪ್ರಿಯದರ್ಶನ್ ತಮ್ಮ ಮಲಯಾಳಂ ನಿರ್ದೇಶನದ ಒಪ್ಪಂ ಚಿತ್ರದ ಕನ್ನಡ ರೀಮೇಕ್ ನಲ್ಲಿ ಶಿವ ರಾಜ್‌ಕುಮಾರ್ ಪ್ರಧಾನ ಪಾತ್ರದಲ್ಲಿ ನಟಿಸಲಿದ್ದಾರೆ ಎಂದು ಖಚಿತ ಪಡಿಸಿದರು. ರೀಮೇಕ್ ಆದ ಕವಚ ಚಿತ್ರವನ್ನು ಎಂ.ವಿ.ವಿ ಸತ್ಯನಾರಾಯಣ ಮತ್ತು ಎ.ಸಂಪತ್ತ್ ತಮ್ಮ ಹಯಗ್ರೀವ ಮೂವಿ ಅಧಿಷ್ಠಾನ ಬ್ಯಾನರ್ ಅಡಿಯಲ್ಲಿ ನಿರ್ಮಿಸಿದ್ದಾರೆ ಮತ್ತು ಇದು ಜಿ.ವಿ.ವಾಸುರವರು ನಿರ್ದೇಶಿಸಿರುವ  ಮೊದಲ ಚಿತ್ರ. ಅವರು ಏಳು ತಿಂಗಳಿಗಿಂತ ಹೆಚ್ಚು ಕಾಲ ಚಿತ್ರಕಥೆಗಾಗಿ ಕೆಲಸ ಮಾಡಿದರು, ಕನ್ನಡ-ಮಾತನಾಡುವ ಪ್ರೇಕ್ಷಕರ ಹಿತಾಸಕ್ತಿಗೆ ತಕ್ಕಂತೆ ಅದನ್ನು ಗಣನೀಯವಾಗಿ ಪುನಃ ಬರೆದರು, ಇದರಲ್ಲಿ ಆಕ್ಷನ್ ಅಂಶಗಳಿಗೆ ಹೆಚ್ಚಿನ ಒತ್ತು ನೀಡಲಾಯಿತು. ಇಶಾ ಕೊಪ್ಪಿಕರ್ ಅವರನ್ನು ಪೊಲೀಸ್ ಅಧಿಕಾರಿಯಾಗಿ, ಮತ್ತು ವಸಿಷ್ಠ ಎನ್. ಸಿಮ್ಹಾ ಅವರನ್ನು ಖಳನಟನಾಗಿ, ಬೇಬಿ ಮೀನಾಕ್ಷಿಯನ್ನು ಮೂಲ ಚಿತ್ರದಲ್ಲಿ ಮಾಡಿದ ಪಾತ್ರವನ್ನುಇಲ್ಲಿಯೂ ಮಾಡಿದ್ದಾರೆ. ಚಿತ್ರದ ಚಿತ್ರೀಕರಣ 23 ನವೆಂಬರ್ 2017 ರಂದು ಪ್ರಾರಂಭವಾಯಿತು, ಮತ್ತು ಆಗಸ್ಟ್ 2018 ರ ಆರಂಭದಲ್ಲಿ ಕೊನೆಗೊಂಡಿತು. ಮೈಸೂರು, ಊಟಿ ಮತ್ತು ಬೆಂಗಳೂರಿನಲ್ಲಿ ಶೂಟಿಂಗ್ ನಡೆಯಿತು. ರಾಹುಲ್ ಶ್ರೀವಾಸ್ತವ್ ಈ ಚಿತ್ರದ ಛಾಯಾಗ್ರಾಹಕ.
ಧ್ವನಿಪಥ
ಧ್ವನಿಪಥವನ್ನು ಅರ್ಜುನ್ ಜನ್ಯಾ ಮತ್ತು 4 ಮ್ಯೂಸಿಕ್ಸ್ ಸಂಯೋಜಿಸಿದ್ದಾರೆ. 4 ಮ್ಯೂಸಿಕ್ಸ್ ಸಂಯೋಜನೆ ಮಾಡಿದ " ರೆಕ್ಕೆಯ" ಹೊರತುಪಡಿಸಿ ಎಲ್ಲಾ ಹಾಡುಗಳನ್ನು ಜನ್ಯಾ ಸಂಯೋಜಿಸಿದ್ದಾರೆ; ಆ ಹಾಡಿಗೆ ಎರಡು ಆವೃತ್ತಿಗಳಿವೆ, ಯುಗಳ ಮತ್ತು ಏಕವ್ಯಕ್ತಿ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೯ ಕನ್ನಡಚಿತ್ರಗಳು
ಸಮೋಅ
ಸಮೋವ ( ಅಧಿಕೃತವಾಗಿ ಸ್ವತಂತ್ರ ಸಮೋವ ರಾಜ್ಯ ) ದಕ್ಷಿಣ ಶಾಂತ ಮಹಾಸಾಗರದಲ್ಲಿನ ಸಮೋವ ದ್ವೀಪಗುಚ್ಛದ ಪಶ್ಚಿಮದ ಭಾಗದ ದ್ವೀಪಗಳನ್ನೊಳಗೊಂಡಿರುವ ರಾಷ್ಟ್ರ.
ವರ್ಗ:ಒಷ್ಯಾನಿಯದ ದೇಶಗಳು
ಭಾಷಾಶಾಸ್ತ್ರ ಚಿಂತನೆಯ ಇತಿಹಾಸ
ಭಾಷಾ ಅಧ್ಯಯನವು ಭಾರತದಲ್ಲಿ ಕ್ರಿ.ಪೂ. ೫ನೆ ಶತಮಾನದ ವ್ಯಾಕರಣಶಾಸ್ತ್ರಜ್ನ ಪಾಣಿನಿಯಿಂದ ಪ್ರಾರಂಭವಾಗಿದ್ದು, ಇತನು ೩೯೫೯ ಸೂತ್ರಗಳ ಮೂಲಕ ಸಂಸ್ಕ್ರತ ಶಬ್ದರೂಪಗಳನ್ನು ವಿವರಿಸಿದ್ಧಾನೆ. ಪಾಣೀನಿಯೂ ಸಂಸ್ಕ್ರುತ ಭಾಶೆಯನ್ನು ಸ್ವರಾಕ್ಶರ, ವ್ಯಂಜನಾಕ್ಶರ, ಪದವರ್ಗ, ನಾಮಪದ, ಕ್ರಿಯಾಪದಗಳಾಗಿ ಸುವ್ಯವಸ್ತಿತವಾಗಿ ವಿಂಗದಿಸಿದ್ದಾನೆ.ಮಧ್ಯಪೂರ್ವ ಪ್ರದೆಶದ sibwayhನು ಅರಬಿಕ್ ಭಾಶೆಯ ಸಂಪೂರ್ಣ ವಿವರಣೆಯನ್ನು ಕ್ರಿ ಶ ೭೬೦ ರಲ್ಲಿ ಈತನ Al-Kitab fial-nahw (ವ್ಯಾಕರಣ ಶಾಸ್ತ್ರದ ಪುಸ್ತಕ) ದಲ್ಲಿ ಮೊದಲ ಬಾರಿಗೆ ಶಬ್ಧ ಮತ್ತು phoneme (ಅಂದರೆ ಶಬ್ದವನ್ನು ಭಾಷಾಶಾಸ್ತ್ರದ ಘಟಕವಾಗಿ ಅಧ್ಯಯನ ಮಾಡುವುದು) ವ್ಯತ್ಯಾಸವನ್ನು ತಿಳಿಸಿದನು. ಪೂರ್ವ ದೇಶಗಳಲ್ಲಿ ಭಾಷೆಯ ಅದ್ಯಯನ ಪ್ರಾರಂಭವಾದ ಕಾಲದಲ್ಲಿಯೇ ಪಾಶ್ಚ್ತ್ಯಾತ್ಯ ದೇಶಗಳಲ್ಲೂ ಭಾಷಾದ್ಯಯನ ಪ್ರಾರಂಭವಾಗಿತ್ತು ಆದರೆ ಶಾಸ್ತ್ರೀಯ ಭಾಶೆಯ ವ್ಯಾಕರಣ್ಕಾರರು ಪೂರ್ವ ದೇಶದವರು ಬಳಸಿದ ನಿಯಮಗಳು ಅಥವಾ ನಿರ್ಧಾರಗಳನ್ನ್ನು ಅದೇ ರೀತಿ ಸ್ವೀಕರಿಸಲಿಲ್ಲ. ಪಾಶ್ಚ್ಯತ್ಯ ದೇಶಗಳಲ್ಲಿ ಭಾಷೆಯನ್ನು ತತ್ವಜ್ಞಾನದ ಭಾಗವಾಗಿ ಅಬ್ಯಾಸಿಸುತ್ತಿದ್ದಾರೇ ವಿನಃ ವ್ಯಾಕರಣ ವರ್ಣನೆಯಾಗಲ್ಲ ಮೊದಲ ಶಬ್ಧಾರ್ಥ ಸಿದ್ದಾಂತವನ್ನು ಪ್ಲೇಟೋ ತನ್ನ ಕ್ರೆಟಿಲಸ್ ನ ಸಂಭಾಷಣೆಯಲ್ಲಿ "ಪದಗಳು ಚಿಂತನಾ ಜಗತ್ತಿನಲ್ಲಿ ಅನಂತವಾಗಿ ಉಳಿಯುವ ಪರಿಕಲ್ಪನೆಗಳನ್ನು ಸೂಚಿಸುತ್ತದೆ" ಎಂದು ವಾದಿಸುತ್ತಾನೆ. ಈ ಕೃತಿಯು ಮೊದಲಬಾರಿಗೆ ಪದಗಳ ವ್ಯುತ್ಪತ್ತಿಯ ಮೂಲಕ ಪದದ ಅರ್ಥದ ಇತಿಹಾಸವನ್ನ ತಿಳಿಯಬಹುದು ಎಂದು ತಿಳಿಸಿಕೊಟ್ಟಿತು. ಸುಮಾರು ಕ್ರಿ ಪೂ ೨೮೦ ರಲ್ಲಿ ಅಲೆ‍‍ಗ್ಸಾಂಡರನು ಅಲೆಗ್ಸಾಂಡ್ರಿಯ ಎಂಬ ಪ್ರದೇಶದಲ್ಲಿ ವಿಶ್ವವಿದ್ಯಾಲಯವನ್ನು ಪ್ರಾರಂಬಿಸಿದನು. ಅಲ್ಲಿನ ಭಾಷಾಶಾಸ್ತ್ರಜ್ನರು ಪುರಾತನ ಪದ್ಯಗಳನ್ನು ಅದ್ಯಯನ ಹಾಗು ಬೇರೆ ಭಾಷೆಯ ಜನರಿಗೆ ಬೋದಿಸುತ್ತಿದ್ದರು ಈ ಚಿಂತನಾ ಶಾಲೆಯಲ್ಲಿ ಮೊದಲಭಾರಿಗೆ "ವ್ಯಾಕರಣ" ಎಂಬ ಪದವನ್ನು ಆದುನಿಕ ದೃಶ್ಟಿಯಲ್ಲಿ ಬಳಸಿದರು. ಪ್ಲೇಟೋ ಈ ಪದವನ್ನು ಅದರ ಮೂಲಾರ್ಥದಲ್ಲಿ ಬಳಸಿದ್ದಾನೆ. "technegrammatik" ಅಂದರೆ ಬರವಣಿಗೆಯ ಕಲೆ ಎಂದರ್ಥ. ಮದ್ಯಕಾಲದುದ್ದಕ್ಕೂ ಭಾಷೆಯನ್ನು ಭಾಷಾಶಾಸ್ತ್ರದ ಭಾಗವಾಗಿಟ್ಟುಕೊಂಡು ಪುರಾತನ ಭಾಷೆ ಹಾಗು ಗ್ರಂಥಗಳನ್ನು ಅದ್ಯಯನ ಮಾಡಿದರು, ಅವರಲ್ಲಿ ಪ್ರಮುಖರು, Roger, Ascham, Wolfgang Ratake ಮತ್ತು John Amos Comenius.
ತುಲನಾತ್ಮಕ (ಹೋಲಿಕೆಯ) ಭಾಷಾಶಾಸ್ತ್ರ
೧೮ನೇ ಶತಮಾನದಲ್ಲಿ ಮೊದಲ ಬಾರಿಗೆ ವಿಲಿಯಮ್ ಜೋನ್ಸ್ ಭಾಷಾಶಾಸ್ತ್ರದಲ್ಲಿ ತುಲನಾತ್ಮಕ ವಿಧಾನವನ್ನು ಬಳಸುವುದರ ಮೂಲಕ ತುಲನಾತ್ಮಕ ಭಾಷಾಶಾಸ್ತ್ರದ ಉಗಮಕ್ಕೆ ಕಾರಣನಾದನು.ಬ್ಲೂಮ್ಫೀಲ್ಡ್,ಜಾಕೋಬ್ ಗ್ರಿಮ್ ನ Deutsho Grammatikaಕೃತಿಯನ್ನು ಕರಿತು ವಿಶ್ವದ ಮೊದಲ ವೈಜ್ಞಾನಿಕ ಭಾಷಾಶಾಸ್ತ್ರದ ಕೃತಿ ಎಂದು ಹೊಗಳಿದ್ದಾನೆ.ಇದರ ನಂತರ ಯೂರೋಪ್ ನ ಹಲವಾರು ಭಾಷಾ ಗುಂಪುಗಳು ತುಲನಾತ್ಮಕ ಅಧ್ಯಯನ ವಿಧಾನವನ್ನು ಅಳವಡಿಸಿಕೊಂಡವು. ಭಾಷೆಯ ವೈಜ್ಞಾನಿಕ ಅಧ್ಯಯನವು ವಿಲ್ಹೆಮ್ ವನ್ ಹಂಬೋಲ್ಟ್ ನ ಮೂಲಕ ಇಂಡೋ-ಯೂರೋಪ್ ನಿಂದ ಸಾಮಾನ್ಯ ಭಾಷೆಯವರೆಗೂ ಹರಡಿದೆ.ವಿಲ್ಹೆಮ್ ವನ್ ಹಂಬೋಲ್ಟ್ ನನ್ನು ಕುರಿತು ಬ್ಲೂಮ್ಫೀಲ್ಡ್ ಹೀಗೆ ಹೇಳಿದ್ದಾನೆ. ಈ ಅಧ್ಯಯನವು ಇದರ ತಳಪಾಯವನ್ನು ಪ್ರಷ್ಯನ್ ಆಡಳಿತಗಾರ ಹಾಗೂ ಚಿಂತಕ ವಿಲ್ಹೆಮ್ ವನ್ ಹಂಬೋಲ್ಟ್ ನಿಂದ (೧೭೬೭-೧೮೩೫) ಪಡೆದಿದೆ ಅದರಲ್ಲೂ ಆತನ 'ಕವಿ' ಜಾವಾದ ಸಾಹಿತ್ಯಿಕ ಭಾಷೆಯ ಕುರಿತ ಪುಸ್ಥಕ ದ ಮೊದಲ ಭಾಗವಾದ Uber die vershiedenheit des menschlichen sprachbaues und ihreneinfluB aufdie geistigeentwickelung des Menschengeschlechts"(ಮಾನವ ಭಾಷೆಯ ವಿವಿಧ ಸಂರಚನೆಗಳು ಹಾಗೂ ಮಾನವ ಜನಾಂಗದ ಭೌತಿಕ ಬೆಳವಣಿಗೆಯ ಮೇಲಿನ ಪ್ರಭಾವ)ದಲ್ಲಿ ತಿಳಿಸಿದ್ದಾನೆ.
ಸಂರಚನಾವಾದ
೨೦ನೇ ಶತಮಾನದ ಮೊದಲಲ್ಲಿ ಸಸ್ಸ್ಯೂರನು ಭ್ಹಾಷೆಯು ಒಂದು ಅಂತರ್ ಸಂಬಂಧಿತ ಘಟಕದ ಸ್ಥಿರ ವ್ಯವಸ್ಥೆಯಾಗದ್ದು,ಅವುಗಳ ನಡುವಿನ ವಿರುದ್ಧದ ಮೂಲಕ ವಿಷ್ಲೇಶಿಸಲಾಗಿದೆ ಎಂದು ತಿಳಿಸಿದನು ಐತಿಹಾಸಿಕ ಮತ್ತು ಐತಿಹಾಸಿಕವಲ್ಲದ ಅಥವಾ ನಿಯಮಾಧಾರಿತ ಭಾಷಾ ವಿಷ್ಲೇಶಣೆಯ ನಡುವಿನ ವ್ಯತಾಸವನ್ನು ಪರಿಚಯಿಸುವುದರ ಮೂಲಕ ಆಧುನಿಕ ಭಾಷಾಶಾಸ್ತ್ರಕ್ಕೆ ಬುನಾದಿ ಹಾಕಿದನು. ಸಸ್ಸ್ಯೂರನು ಭಾಷಾವಿಜ್ಞಾನ ವಿಷ್ಲೇಶಣೆಯ ಹಲವಾರು ಮೂಲ ಘಟಕಗಳನ್ನು ಪರಿಚಯಿಸಿದ್ದು,ಅವು ಇಂದಿನ ಹಲವಾರು ಭಾಷಾವಿಜ್ಞಾನ ಚಿಂತನೆಗಳಿಗೆ ಅಡಿಗಲ್ಲಾಗಿದೆ.ಉದಾಹರಣೆ:ಅನ್ವಯ ಘಟಕ(Syntagmatic)ಮತ್ತು ನಿದರ್ಶನಾತ್ಮಕ(Paradigmatic)ಗಳ ನಡುವಿನ ವ್ಯತ್ಯಾಸ,'ನಿಯಮ'('Parole') ಮತ್ತು'ಉಚ್ಚಾರಣೆ'('Langue')ಗಳ ವ್ಯತ್ಯಾಸ ಇತ್ಯಾದಿ.ಸಸ್ಸ್ಯೂರ್ ಭಾಷೆಯ ಅಧ್ಯಯನದಲ್ಲಿ ಅಳವಡಿಸಿದ ಸಂರಚನಾತ್ಮಕ ವಿಧಾನದಿಂದ ಪ್ರೇಗ್ ಸ್ಕೂಲ್ ಪ್ರಭಾವಿತಗೊಂಡಿದ್ದು ಅದರಲ್ಲಿ ಬ್ಲೂಮ್ಫೀಲ್ಡ್,ರೋಮನ್ ಯಾಕೋಬ್ಸನ್,ಚಾರ್ಲ್ಸ್ ಎಫ್. ಹಾಕೆಟ್,ಲೂಯಿಸ್ ಜೆಮ್ಸ್ಲೆವ್ ರನ್ನು ಒಳಗೊಂಡಿದೆ.
ಉತ್ಪತ್ತಿವಾದ(Generativism)
20ನೇ ಶತಮಾನದ ಕೊನೆಯಾರ್ಧದಲ್ಲಿ ನೋಅಮ್ ಚಾಮ್ಸ್ಕಿ ಯ ಕೃತಿಗಳ ಆಧಾರದ ಮೇಲೆ ಭಾಷಾಶಾಸ್ತ್ರವು ಜನರೇಟಿವ್ ಚಿಂತನಾ ಶಾಲೆಯಿಂದ ಪ್ರಭಾವಿತವಾಗಿದೆ.ಚಾಮ್ಸ್ಕಿಯು ಮನುಶ್ಯರು ಭಾಷೆಯನ್ನು ಹೇಗೆ ಗಳಿಸಿಕೊಂಡರು ಮತ್ತು ಈ ಗಳಿಕೆಯಲ್ಲಿ ಒಳಗೊಂಡಿರುವ ಜೈವಿಕತೆಯನ್ನು ನೈಸರ್ಗಿಕ ಭಾಷೆಯ ಬಳಕೆಯಲ್ಲಿ ನಿರ್ಧಿಷ್ಟವಾಗಿ ಕಾಣಬಹುದಾಗಿದೆ.ಚಾಮ್ಸ್ಕಿಯು ಝಲ್ಲಿಂಗ್ ಹ್ಯಾರಿಸ್ ನ ಕೃತಿ ಆಧಾರದ ಮೇಲೆ ಭಾಷೆಯ ಜನರೇಟಿವ್ ಸಿದ್ಧಾಂತವನ್ನು ರೂಪಿಸಿದ್ದಾರೆ.ಈ ಸಿದ್ಧಾಂತದ ಪ್ರಕಾರ ಭಾಷೆಯ ಮೂಲರೂಪವು ವಾಕ್ಯ ರಚನೆಯ ನಿಯಮದ ಒಂದು ಗುಂಪಾಗಿದ್ದು ಇದು ಎಲ್ಲ ಮನುಷ್ಯರು ಮತ್ತು ಆ ಮನುಷ್ಯರ ಭಾಷೆಯ ವ್ಯಾಕರಣವನ್ನೊಳಗೊಂಡಿದೆ. ಈ ನಿಯಮಗಳ ಗುಂಪನ್ನು ಸಾರ್ವತ್ರಿಕ ವ್ಯಾಕರಣ ಎನ್ನುವರು ಮತ್ತು ಇದನ್ನು ವರ್ಣಿಸುವುದನ್ನೇ ಚಾಮ್ಸ್ಕಿ ಯು ಭಾಷಾಶಾಸ್ತ್ರದ ಮೂಲ ಉದ್ದೇಶ ಎಂದಿದ್ದಾನೆ. ಈ ಕಾರಣದಿಂದಲೇ ನಿರ್ಧಿಷ್ಟ ಭಾಷೆಯ ವ್ಯಾಕರಣವೂ ಸಹ ಭಾಷಾಶಾಸ್ತ್ರಜ್ನರಿಗೆ ಮುಖ್ಯವಗಿದ್ದು ಅವುಗಳ ಮೂಲಕ ಸಾರ್ವರ್ತ್ರಿಕವಾಗಿ ಅಡಗಿರುವ ನಿಯಮಹಳ ಮೂಲಕ ಭಾಷಾಶಾಸ್ತ್ರಿಕ ವ್ಯತ್ಯಾಸವನ್ನು ಉತ್ಪತ್ತಿಯ ಆದಾರದ ಮೇಲೆ ತಿಳಿಯಬಹುದು
ಬೌದ್ಧಿಕವಾದ (Cognitivism)
೧೯೫೦ ರ ದಶಕದಲ್ಲಿ ಮನೋವಿಜ್ಞಾನದಲ್ಲಿ cognitivism ಎಂಬ ಹೊಸ ಚಿಂತನ ಶಾಲೆಯೊಂದು ಪ್ರಾರಂಭವಯಿತು. Cognitivist ಗಳು ಸ್ವಲ್ಪಮಟ್ಟಿಗೆ behaviourism ಗೆ ವಿರುದ್ದವಾಗಿ ಜ್ಞಾನ ಮತ್ತು ಮಾಹಿತಿಯ ಮೇಲೆ ಹೆಚ್ಚು ಗಮನ ಹರಿಸಿದರು. Cognivitism, ಭಾಷಾಶಸ್ತ್ರದಲ್ಲಿ generativist ಚಿಂತನೆಗೆ ಪ್ರತಿಕ್ರಿಯೆಯಾಗಿ ೧೯೭೦ ಮತ್ತು ೧೯೮೦ ರ ದಶಕದಲ್ಲಿ ಮೂಡಿ ಬಂದಿತ್ತು. Ronald Langacker ಮತ್ತು george Lakoff, ರಂತಹ ಚಿಂತನಕಾರರು ಪ್ರಮುಖರು. Cognitive ಭಾಷಾಶಸ್ತ್ರಜ್ನರು ಭಾಷೆಯು ಸಾಮಾನ್ಯ ಉದ್ದೇಶದ ಬೌದ್ದಿಕ ಪ್ರಕ್ರಿಯೆಯ ಮೂಲವಾಗಿದೆ ಎಂದಿದ್ದಾರೆ generative ಚಿಂತನಾಶಾಲೆಯ ಭಾಷಾಶಾಸ್ತ್ರಕ್ಕೆ ವಿರುದ್ದವಾಗಿ cognitive ಭಾಷಾಶಾಸ್ತ್ರವು ಹೆಚ್ಚು ಕಾರ್ಯಪ್ರವೃತ್ತಿ ಗುಣಗಳನ್ನು ಹೊಂದಿದೆ. Cognitive ಭಾಷಾಶಾಸ್ತ್ರದಲ್ಲಿನ ಪ್ರಮುಖ ಬೆಳವಣಿಗೆಯೊಂದಿಗೆ cognitive ವ್ಯಾಕರಣ, ಶಬ್ದಾರ್ಥ ರಚನೆ, ಪರಿಕಲ್ಪನಾತ್ಮಕ ರೂಪಗಳನ್ನು ಒಳಗೊಂಡಿರುತ್ತದೆ. Cognitiveಭಾಷಾಶಾಸ್ತ್ರವು ಭಾಷೆಯನ್ನು ಪರಿಕಲ್ಪನೆಯಾಗಿ ವ್ಯಾಖ್ಯಾನಿಸುತ್ತದೆ.(ಕೆಲವು ಬಾರಿ ಸಾರ್ವರ್ತ್ರಿಕವಾಗಿ, ಇನ್ನೂ ಕೆಲವು ಬಾರಿ ನಿರ್ಧಿಷ್ಟ ಭಾಷೆಯಾಧಾರವಾಗಿ). ಶಬ್ಧಾರ್ಥಕ್ಕೆ (semantics) ಇದು ಸಂಭಂದಿಸಿದೆಯಾದರೂ, ಮಾತು ಮತ್ತು ಬರವಣಿಗೆಯಲ್ಲಿನ ಮಾನಸಿಕ ಪ್ರಕ್ರಿಯೆಗಳಾದ ಗಳಿಕೆ, ಉಳಿಕೆ ಮತ್ತು ಉತ್ಪಾದಕತೆಯ ಬಗ್ಗೆ ಅಭ್ಯಸಿಸುವ ಮನೋ ಭಾಷಾಶಾಸ್ತ್ರಕ್ಕಿಂತ ವಿಭಿನ್ನವಾಗಿದೆ. ಇದು ವ್ಯಾಕರಣವನ್ನು ಪರಿಕಲ್ಪನೆಯಾದಾರಿತವಾಗಿ ಅರ್ಥೈಸುತ್ತದೆ ಮತ್ತು ಭಾಷೆಯ ಬಗ್ಗೆಗಿನ ಜ್ಞಾನ ಭಾಷೆಯ ಬಳಕೆಯಿನ್ದಲೇ ದೊರೆಯುತ್ತದೆ ಎಂದು ತಿಳಿಸುತ್ತದೆ.
ವರ್ಗ:ಭಾಷೆ
ಜೈನೂರ
ಜೈನೂರ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 31' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು ೨೫೦೦ ಇದೆ. ಅದರಲ್ಲಿ ೧೩೦೦ ಪುರುಷರು ಮತ್ತು ೧೨೦೦ ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  ೫೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ.
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ(ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮೇಟೋ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೂಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತ್ತೊಂಬರಿ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣಿಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ ಕರ್ನಾಟಕ
ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಇಂಡಿ ತಾಲ್ಲೂಕು
ಲೈಕ್ಟೆನ್‍ಸ್ಟೈನ್
ಲೀಖ್ಟೆನ್‌ಸ್ಟೈನ್ ಸಂಸ್ಥಾನ ಪಶ್ಚಿಮ ಯುರೋಪ್‌ನ ಆಲ್ಪ್ಸ್ ಪರ್ವತಪ್ರಾಂತ್ಯದ ಒಂದು ರಾಷ್ಟ್ರ. ಇದರ ಪಶ್ಚಿಮದಲ್ಲಿ ಸ್ವಿಟ್ಜರ್ಲೆಂಡ್ ಮತ್ತು ಪೂರ್ವದಲ್ಲಿ ಆಸ್ಟ್ರಿಯ ದೇಶಗಳಿವೆ. ಸಂಪೂರ್ಣ ಪರ್ವತಮಯವಾದ ಲೀಖ್ಟೆನ್‌ಸ್ಟೈನ್ ಹಿಮದ ಕ್ರೀಡೆಗಳಿಗೆ ಪ್ರಸಿದ್ಧವಾಗಿದೆ.
ವರ್ಗ:ಯುರೋಪ್ ಖಂಡದ ದೇಶಗಳು
ಯೇಸುಸಭೆ ಮತ್ತು ಅಂತರ್-ಧರ್ಮೀಯ ಸಂವಾದ
ಪ್ರಾಮುಖ್ಯತೆ
ಬಹುಧರ್ಮೀಯತೆ ಎನ್ನುವುದು ಯಾವಾಗಲೂ ಅಸ್ತಿತ್ವದಲ್ಲಿ ಇದ್ದಂತ ಸಂಗತಿಯೆಂದು ಹಲವು ಇತಿಹಾಸಕಾರರು ಹಾಗು ಬೈಬಲ್ ವಿದ್ವಾಂಸರು ಪ್ರತಿಪಾದಿಸುತ್ತಾರೆ. ಅತ್ತಿತ್ತ ನೋಡಿದರೆ ನಮಗೆ ಕಾಣುವುದು ವಿವಿಧ ಧರ್ಮಗಳಿಗೆ ಸಂಭಂದಗಳಿಗೆ ಸಂಭಂದಪಟ್ಟ ಹಬ್ಬ ಆಚರಣೆಗಳು, ಧಾರ್ಮಿಕ ಸ್ತಳಗಳು ಮತ್ತು ಧಾರ್ಮಿಕ ಕಟ್ಟಡಗಳು! ಹಿಂದಿನ ಕಾಲದಲ್ಲಿ ಇತರ ಧರ್ಮಗಳತ್ತ ಹೆಚ್ಚಿನ ಒಲವು ತೋರಿದವರು ಹಾಗು ಇತರ ಧರ್ಮಗಳ ಬಗ್ಗೆ ಹೆಚ್ಚಿನ ಅರಿವು ಇದ್ದವರು ಬಹು ವಿರಳವೆನ್ನಬಹುದು. ಆದರೆ ಇಂದಿನ ಪರಿಸ್ತಿತಿ ಬದಲಾಗಿದೆ. ಇತರ ಧರ್ಮಗಳನ್ನು ಸಕಾರಾತ್ಮಕವಾಗಿ ಕಾಣುವ ಹಲವು ಪ್ರಯತ್ನಗಳು ಪ್ರತಿಯೊಂದು ಧರ್ಮದಲ್ಲಿ ದಿನೇ ದಿನೇ ನಡೆಯುತ್ತಿರುವುದು ನಿಜಕ್ಕೂ ಸಂತಸದ ವಿಷಯ. ಇಂದು ಕ್ರೈಸ್ಥ ಧರ್ಮವು ಕೂಡ ಇತರ ಧರ್ಮಗಳನ್ನು ದ್ರುಷ್ಟಿಸುವ ರೀತಿಯನ್ನು ಬದಲಾಯಿಸಿಕೊಡಿದೆ. ೨ನೇ ವಾತಿಕನ್ ಮಹಾಸಭೆಯ ಮುಂಚೆ ಪ್ರತಿದ್ವನಿಸುತಿದ್ದ 'ಧರ್ಮಸಭೆಯ ಹೊರಗೆ ರಕ್ಷಣೆಯಿಲ್ಲ' ಎಂಬ ಮಾತಿಗೆ ತೆರೆಬಿದ್ದು ಇಂದು ಇತರ ಧರ್ಮಗಳನ್ನು ಸಕಾರಾತ್ಮಕವಾಗಿ ಕಾಣುವ ಹಲವು ಪ್ರಯತ್ನಗಳು ಸತತವಾಗಿ ನಡೆಯುತ್ತಿದೆ.
ವಿವರಣೆ
ದೇವರ ಸ್ರಷ್ತಿಯನ್ನು ಕುರಿತು ಧ್ಯಾನಿಸುವಾಗ ವಿವಿಧ ಧರ್ಮಗಳಲ್ಲಿ ಮತ್ತು ಸಂಸ್ಕ್ರತಿಯಲ್ಲಿ ದೈವಾತ್ಮದ ಇರುವಿಕೆಯನ್ನು ನಾವು ಗುರುತಿಬಹುದು. ದೇವರ ಸಾಮ್ರಾಜ್ಯವನ್ನು ಕುರಿತು ಧ್ಯಾನಿಸುದರ ಮೂಲಕ ನಮ್ಮ ಇತಿಹಾಸವೇನಿಧೆಯೊ ಅದು ದೇವರ ಇತಿಹಾಸವಾಗಿದೆ ಎಂಬುದು ನಮಗೆ ಮನದಟ್ಟಾಗುತ್ತದೆ. ದೇವರ ಕರೆಗೆ ಸ್ರಜನಾತ್ಮಕ ರೀತಿಯಲ್ಲಿ ಸ್ಪಂದಿಸುವುದು ಯೇಸುಸಭೆಯ ಸಂಪ್ರದಾಯವಾಗಿರುವಾಗ ಇಂದಿನ ಪರಿಸ್ತಿತಿಯಲ್ಲಿ ಇತರ ಧರ್ಮಗಳಿಗೆ ಸೇರಿದ ಜನರೊಂದಿಗೆ ಬೆರೆಯಲು ಸಹಕಾರಿಯಾಗುವಂತೆ 'ಸಂವಾದ-ಸಂಸ್ಕ್ರತಿ'ಯನ್ನು ರೂಪಿಸಲಾಗಿದೆ. ಈ 'ಸಂವಾದ-ಸಂಸ್ಕ್ರತಿ'ಯು ಯೇಸುಸಭೆಯ ವಿಶಿಷ್ಟ ಲಕ್ಶಣವಾಗಿ ಮೂಡಿಬಂದು ದೇವರ ಮಹಿಮೆಯನ್ನು ಹೆಚ್ಚಿಸುವಂತಾಗಬೇಕು ಹಾಗು ದೇವಜನರ ಅಭ್ಯುದಯಕ್ಕೆ ಸಹಕಾರಿಯಾಗಬೇಕು.
ಬಂಟರ ಸಮುದಾಯ
ಬಂಟರ ಸಮುದಾಯವು ಭಾರತದ ಒಂದು ಸಮುದಾಯವಾಗಿದೆ. ಅವರು ಸಾಂಪ್ರದಾಯಿಕವಾಗಿ ಕರ್ನಾಟಕದ ಕರಾವಳಿ ಜಿಲ್ಲೆಗಳಲ್ಲಿ ವಾಸಿಸುತ್ತಾರೆ ಮತ್ತು ನೆರೆಹೊರೆಯ ಕಾಸರಗೋಡು ಮತ್ತು ಕೊಡಗು ಪ್ರದೇಶಗಳಲ್ಲಿ ವಾಸಿಸುತ್ತಾರೆ.
ಇತಿಹಾಸ
ಅಮೇರಿಕನ್ ಮಾನವಶಾಸ್ತ್ರಜ್ಞ ಸಿಲ್ವಿಯಾ ವಾಟುಕ್ ಹೇಳುವಂತೆ ಬಂಟ-ನಾಡವಾ ಸಮುದಾಯವು ಸಡಿಲವಾಗಿ ವ್ಯಾಖ್ಯಾನಿಸಲ್ಪಟ್ಟ ಸಾಮಾಜಿಕ ಗುಂಪಾಗಿತ್ತು. ಜಾತಿ ರಚಿಸಿದ ಮಾತೃಭಿಮುಖವಾದ ಕಿನ್ ಗುಂಪುಗಳು ಭಾಷಾಶಾಸ್ತ್ರದ, ಭೌಗೋಳಿಕವಾಗಿ ಮತ್ತು ಆರ್ಥಿಕವಾಗಿ ವೈವಿಧ್ಯಮಯವಾಗಿದ್ದವು. ಕೆನರಾದ ಉತ್ತರದ ಭಾಗಗಳಲ್ಲಿ ವಾಸಿಸುವ ಬಂಟರು ಕನ್ನಡ ಭಾಷೆಯನ್ನು ಮಾತನಾಡುತ್ತಾರೆ ಮತ್ತು ದಕ್ಷಿಣದಲ್ಲಿ ಹೆಚ್ಚಿನ ಜನರು ತುಳು ಮಾತನಾಡುತ್ತಾರೆ. ಬಂಟರಿಗೆ ೯೩ ಕುಲದ ಹೆಸರುಗಳು ಅಥವಾ ಉಪನಾಮಗಳು ಇವೆ ಎಸ್.ಡಿ.ಎಲ್ ಅಲಗೋದಿ ಪ್ರಕಾರ,ಬಂಟ ಸಮುದಾಯವು "ಮೂಲತಃ ಯೋಧ ವರ್ಗಕ್ಕೆ ಸೇರಿದವರು. ತುಳು ನಾಡಿನ ಸಮರ ಓಟದ ಕಾರಣದಿಂದಾಗಿ  ಆಡಳಿತದ ಮುಖ್ಯಸ್ಥರಿಗೆ ಸೇವೆ ಸಲ್ಲಿಸಿದರು.ಬಂಟ ಸಮುದಾಯವು  ಭೂಮಾಲೀಕರು ಮತ್ತು ಪ್ರದೇಶದ ಶ್ರೀಮಂತರಾಗಿದ್ದಾರೆ.  ಇತಿಹಾಸಕಾರ ಪಿ. ಗುರುರಾಜ ಭಟ್ ಅವರು ಅಲುಪಾ ರಾಜಮನೆತನದ ಸ್ಥಳೀಯ ಮೂಲದವರಾಗಿದ್ದು, ಬಹುಶಃ ಬಂಟ-ನಾಡವಾ ಜಾತಿಗೆ ಸೇರಿದವರಾಗಿದ್ದಾರೆ.  ಇತಿಹಾಸಕಾರ ಭಾಸ್ಕರ್ ಆನಂದ್ ಸಲ್ತೋರ್  ಪ್ರಕಾರ ಅಲುಪಾ (ಆಳ್ವಾ) ಎಂಬ ಶೀರ್ಷಿಕೆಯು ಈ ದಿನದವರೆಗೆ ಬಂಟರಲ್ಲಿ ಉಳಿದುಕೊಂಡಿದೆ.  ಉತ್ತರ ಕೇರಳದ ಕೆಲವು ಆಡಳಿತ ಮತ್ತು ಊಳಿಗಮಾನ್ಯ ಬುಡಕಟ್ಟುಗಳು ತುಳು ನಾಡಿನ ಪಕ್ಕದಲ್ಲೇ ಬಂಟ-ನಾಡವಾರಿಂದ  ಹುಟ್ಟಿಕೊಂಡಿದ್ದಾರೆ.
ಧರ್ಮ
ಬಂಟರ ಅಭ್ಯಾಸ ಹಿಂದೂ ಧರ್ಮ ಮತ್ತು ಅವುಗಳಲ್ಲಿ ಒಂದು ವಿಭಾಗವು ಜೈನಧರ್ಮವನ್ನು ಅನುಸರಿಸುತ್ತದೆ. ನಾಮಮಾತ್ರವಾಗಿ ಹಿಂದೂ ದೇವರುಗಳು ಮತ್ತು ದೇವತೆಗಳನ್ನು ಅವರಿಂದ ಪೂಜಿಸಲಾಗುತ್ತದೆ ಮತ್ತು ದೀಪಾವಳಿ,ದಸರಾಗಳಂತಹ ಹಬ್ಬಗಳನ್ನು ಆಚರಿಸಲಾಗುತ್ತದೆ.ಅವರು ಪ್ರದೇಶದ ಪ್ರಮುಖ ಭೂಮಾಲೀಕರಾಗಿದ್ದ ಬಂಟರ ಭೂತ ಕೋಲಾ ಉತ್ಸವದ ಸಾಂಪ್ರದಾಯಿಕ ಪೋಷಕರಾಗಿರುತ್ತರೆ.
ಗುತ್ತಿನ ಮನೆಗಳು
ಬಹುತೇಕ ಮಾತೃಪ್ರೇಮದ ಪಾರಂಪರಿಕ ವ್ಯವಸ್ಥೆಯನ್ನು ಅನುಸರಿಸಿದರು ಮತ್ತು ಸ್ತ್ರೀ ಸಾಲಿನಲ್ಲಿ ಹಿರಿಯ ಪುರುಷ ಸದಸ್ಯರು ಕುಟುಂಬದ ಮುಖ್ಯಸ್ಥರಾಗಿದ್ದರು. ಈ ಕುಟುಂಬದ ಮುಖ್ಯಸ್ಥನನ್ನು ಯಜಮಾನೆ ಎಂದು ಕರೆಯಲಾಗುತ್ತದೆ ಮತ್ತು ಊಳಿಗಮಾನ್ಯ ಯುಗದಲ್ಲಿ ಅವರು ಆವರಣದ ನ್ಯಾಯಾಲಯದಲ್ಲಿ ಅಧ್ಯಕ್ಷರಾಗಿದ್ದರು.ಶಿರ್ವದಲ್ಲಿನ ನಾಡಿಬೆಟ್ಟು ಅರಮಾನೆ ಮನೆ ೧೪ ನೆಯ ಶತಮಾನದಲ್ಲಿ ನಿರ್ಮಿಸಲ್ಪಟ್ಟಿದೆ.
ಸಂಸ್ಥೆ
ಇದು ಬಂಟರ ಯನೆ ನಡವರ ಮಾತೃ ಸಂಘ. ಇದನ್ನು ೧೯೦೮ ರಲ್ಲಿ ಮಂಗಳೂರಿನಲ್ಲಿ ಸ್ಥಾಪಿಸಲಾಯಿತು ಮತ್ತು ದಿ ಹಿಂದೂ ವೃತ್ತಪತ್ರಿಕೆಯು ಬಂಟ ಸಮುದಾಯದ ಅತ್ಯುನ್ನತ ದೇಹ ಎಂದು ಕರೆಯಲ್ಪಟ್ಟಿದೆ.
ಸಿ.ಪಿ.ಬ್ರೌನ್
ಸಿ.ಪಿ.ಬ್ರೌನ್ ಅವರು ತೆಲುಗು ಪ್ರದೇಶದಲ್ಲಿ ಬ್ರಿಟಿಶ್ ಕಂಪನಿ ಸರಕಾರದ ಸೇವೆಯಲ್ಲಿದ್ದ ವಿದ್ವಾಂಸರು. ಜಿಲ್ಲಾ ನ್ಯಾಯಾಧೀಶರಾಗಿ ಕೆಲವು ವರ್ಷಗಳು ಸೇವೆ ಸಲ್ಲಿಸಿದರು. ತೆಲುಗು ಭಾಷೆಯ ನಿಘಂಟನ್ನು ರಚಿಸಿದ ಕೀರ್ತಿ ಇವರದು. ತೆಲುಗು ವ್ಯಾಕರಣ ಗ್ರಂಥವನ್ನು ಬರೆದ ಮೊದಲಿಗರು. ಅನೇಕ ಪ್ರಾಚೀನ ತೆಲುಗು ಗ್ರಂಥಗಳನ್ನು ಸಂಸ್ಕರಿಸಿ ಮೊಟ್ಟ ಮೊದಲಿಗೆ ಮುದ್ರಿಸಿ ಬೆಳಕಿಗೆ ತಂದರು.
ಕರ್ನಾಟಕದಲ್ಲಿ ರೆ.ಎಫ್. ಕಿಟಲ್ ಅವರಿಗಿರುವ ಸ್ಥಾನ ತೆಲುಗು ಪ್ರಾಂತ್ಯಗಳಲ್ಲಿ ಬ್ರೌನ್ ಅವರಿಗಿದೆ.
ಸಿ.ಪಿ. ಬ್ರೌನ್ ಅವರು ವೀರಶೈವ ಧರ್ಮದ ಬಗೆಗೆ ಬರೆದಿರುವ ಒಂದು ಪುಟ್ಟ ಪುಸ್ತಕವು ಅನೇಕ ಮಹತ್ವದ ವಿಷಯಗಳನ್ನು ಒಳಗೊಂಡಿದೆ. ಅದರ ಹೆಸರು ಜಂಗಮರ ಮತ, ಆಚಾರಗಳು ಮತ್ತು ಸಾಹಿತ್ಯ ಕುರಿತ ಪ್ರಬಂಧ ಎಂದಿದೆ. ಇದು ೧೮೪೦ ರಲ್ಲಿ ಪ್ರಥಮ ಮುದ್ರಣ ಕಂಡಿದೆ. ೧೮೯೭ರಲ್ಲಿ ಎರಡನೆಯ ಆವೃತ್ತಿಯನ್ನು, ಮದ್ರಾಸಿನ ಹಿಗ್ಗಿನ್ ಬಾಥೆಮ್ಸ್ ಸಂಸ್ಥೆ ಪ್ರಕಟಿಸಿದೆ. ಈ ಪುಸ್ತಕದಲ್ಲಿ ಬಸವಣ್ಣ ಹಾಗೂ ವೀರಶೈವ ಧರ್ಮದ ಬಗ್ಗೆ ಬರೆಯಲಾಗಿದೆ.
ಉಲ್ಲೇಖಗಳು
ವರ್ಗ:೧೭೯೮ ಜನನ ವರ್ಗ:೧೮೮೪ ನಿಧನ ವರ್ಗ:ಪಾಶ್ಚಿಮಾತ್ಯ ವಿದ್ವಾಂಸರು
ಕಲೂಗಾ
ಕಲೂಗಾಸೋವಿಯತ್ ದೇಶದ ರಷ್ಯನ್ ಸೋವಿಯತ್ ಫೆಡರೇಟೆಡ್ ಸಮಾಜವಾದಿ ಗಣರಾಜ್ಯದ ಒಂದು ಪಟ್ಟಣ ಮತ್ತು ಆಬ್ಲಾಸ್ಟ್‌ (ಪ್ರದೇಶ). ಮಾಸ್ಕೋದ ನೈಋತ್ಯಕ್ಕೆ ೧೬೦ ಕಿಮೀ ದೂರದಲ್ಲಿ ಅಕ ನದಿ ಎಡದಂಡೆಯ ಮೇಲಿದೆ. ಜನಸಂಖ್ಯೆ ೧೦,೪೧,೬೪೧ (೨೦೦೨). ವಾಜ಼್ಮ-ಟೂಲ ರೈಲುಮಾರ್ಗದಲ್ಲಿ, ಅದು ಮಾಸ್ಕೋ-ಕಿಯೆಫ್ ರೈಲುಮಾರ್ಗವನ್ನು ಸಂಧಿಸುವ ಸ್ಥಳಕ್ಕೆ ಹತ್ತಿರದಲ್ಲಿದೆ.
ಇತಿಹಾಸ
ಕಲೂಗಾದ ಸ್ಥಾಪನೆಯಾದದ್ದು ೧೪ನೆಯ ಶತಮಾನದಲ್ಲಿ. ಮಸ್ಕೊವಿನ ದಕ್ಷಿಣ ಗಡಿಯಲ್ಲಿ ಟಾಟರುಗಳ ವಿರುದ್ಧವಾದ ಆಯಕಟ್ಟಿನ ಸ್ಥಳದಲ್ಲಿತ್ತು. ೧೬೦೭ರಲ್ಲಿ ಆಕ್ರಮಣಕ್ಕೊಳಗಾಗಿದ್ದು, ಅನಂತರ ಪ್ರಾಂತ್ಯಾಡಳಿತಕೇಂದ್ರವಾಗಿದ್ದ ಈ ಪಟ್ಟಣ ಕ್ರಾಂತಿಪೂರ್ವಕಾಲದ ಆಹಾರ ಧಾನ್ಯ ಮಾರಾಟ ಕೇಂದ್ರವೆನಿಸಿತ್ತು. ಇಲ್ಲಿಂದ ಮಾಸ್ಕೋಗೆ ಧಾನ್ಯ ಸಾಗುತ್ತಿತ್ತು. ೧೮೫೦ರ ದಶಕದಲ್ಲಿ ನಡೆದ ಕಾಕೇಷಿಯನ್ ದಂಗೆಯ ನಾಯಕನಾಗಿದ್ದ ಷಾಮಿಲ್ ದೇಶಭ್ರಷ್ಟನಾಗಿ ಸ್ವಲ್ಪಕಾಲ ಇಲ್ಲಿದ್ದ. ೧೯೧೪ರಲ್ಲಿ ಜರ್ಮನ್ ಸೈನಿಕರು ಮಾಸ್ಕೋ ಕಡೆಗೆ ಮುನ್ನುಗ್ಗುತ್ತಿದ್ದಾಗ ಕೆಲಕಾಲ ಈ ನಗರ ಅವರ ಆಕ್ರಮಣಕ್ಕೊಳಗಾಗಿತ್ತು.
ವಾಣಿಜ್ಯ
ಯಂತ್ರೋಪಕರಣ, ಬೆಂಕಿಪೆಟ್ಟಿಗೆ, ಗಾಜು, ಪಾದರಕ್ಷೆ, ರಾಗಮಾಲಿಕೆ, ಬಟ್ಟೆ, ಪ್ಲಾಸ್ಟಕ್ ವಸ್ತುಗಳು, ಆಹಾರ ಪದಾರ್ಥಗಳು ಮುಂತಾದ ಅನೇಕ ಪದಾರ್ಥಗಳ ಕಾರ್ಖಾನೆಗಳಿವೆ.
ಹವಾಮಾನ
ಕಲೂಗವು ಸಮಶೀತೋಷ್ಣ ಹವಾಮಾನವನ್ನು ಹೊಂದಿದೆ.ಬೆಚ್ಚಗಿನ ಮತ್ತು ತೇವಾಂಶಭರಿತ ಬೇಸಗೆ ಮತ್ತು ದೀರ್ಘ ಹಿಮಾಚ್ಛಾದಿತ ಚಳಿಗಾಲ ಇಲ್ಲಿಯ ಚೈಶಿಷ್ಠ್ಯ.
ಪ್ರೇಕ್ಷಣೀಯ ಸ್ಥಳಗಳು
ಇಲ್ಲಿ ೧೮ ಮತ್ತು ೧೯ನೆಯ ಶತಮಾನಗಳ ಅನೇಕ ಅಪೂರ್ವ ಕಟ್ಟಡಗಳಿವೆ. ೧೭೭ರಲ್ಲಿ ನಿರ್ಮಾಣವಾದ ರಂಗಮಂದಿರವೂ ವಸ್ತುಸಂಗ್ರಹಾಲಯವೂ ಮುಖ್ಯವಾದವು.
ಕರ್ನಾಟಕ ನಾಟಕ ಅಕಾಡೆಮಿ ಪ್ರಶಸ್ತಿ
ನೋಡಿ
ರಾಜ್ಯೋತ್ಸವ ಪ್ರಶಸ್ತಿ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗಳು ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
ಆಧಾರ
ವರ್ಗ:ಕರ್ನಾಟಕ ವರ್ಗ:ಸಾಹಿತ್ಯ ವರ್ಗ:ಸಮಾಜ ವರ್ಗ:ಸಮಾಜ ಸೇವೆ ವರ್ಗ:ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು ವರ್ಗ:ಭಾರತೀಯ ಪ್ರಶಸ್ತಿಗಳು